title: How Do You Do? (beFourin kappale)

text: How Do You Do? on saksalaisyhtye beFourin toinen single heidän All 4 One-debyyttialbumilta. Se julkaistiin kaksiosaisena A-puolen singlenä All 4 One-singlen kanssa Saksassa, Itävallassa ja Sveitsissä. Kappale pääsi Itävallassa viidennelle sijalle, ja Saksassa sekä Sveitsissä se jäi niukasti pois kymmenen parhaan joukosta. Kappale on cover-versio venäläisen Bum-yhtyeen kappaleesta Kanikuly.


title: How Do You Do? (beFourin kappale)

text: Maxi CD singleDigital Download


title: Lival

text: Oy Lival Ab on Sipoossa toimiva valaisinyritys. Sen perusti Harald Lindström vuonna 1945 nimellä "Lindströmin valaisin", joka sittemmin lyheni muotoon Lival. Yrityksen toimitusjohtaja ja omistaja on Harald Lindströmin poika Stig Lival-Lindström.


title: Lival

text: Lival on erikoistunut kotien sekä myymälä- että näyttelytilojen valaistukseen. Se käyttää valaisinten kokoamisessa osittain vajaakuntoisia työntekijöitä kuntouttavan työtoiminnan merkeissä ja teettää kokoamistyötä myös Virossa. Vuonna 2011 Lival valittiin omassa sarjassaan Suomen tuottavimmaksi yritykseksi. Vuonna 1990 Livalille myönnettiin Tasavallan Presidentin kansainvälistymispalkinto.


title: Lival

text: Livalin 100-prosenttisesti omistama tytäryhtiö on alumiininjalostaja, entinen pörssiyhtiö Nordic Aluminium.


title: Lival

text: Livalin liikevaihto vuonna 2012 oli 59 miljoonaa euroa ja henkilöstömäärä 28. Emoyhtiötään suuremman Nordic Aluminiumin vastaavat luvut olivat 64 miljoonaa ja 103 työntekijää.


title: Seidi Valtokari

text: Seidi Erika Valtokari, o. s. "Majava" (s. 12. huhtikuuta 1914 Siikajoki) on suomalainen näytelmäkirjailija. Hän käytti myös nimimerkkiä "Eriika Apaja".


title: Seidi Valtokari

text: Valtokari kävi kansakoulun ja käsityökoulun. Hän työskenteli myymälänhoitajana ja asui vuodesta 1951 Oulussa.


title: Ryan Flynn

text: Ryan Flynn voi tarkoittaa seuraavia henkilöitä:


title: Ryan Flynn (jääkiekkoilija)

text: Ryan Patrick Flynn (s. 22. maaliskuuta 1988 St. Paul, Minnesota, Yhdysvallat) on yhdysvaltalainen jääkiekkoilija. Suhteellisen isokokoinen Flynn on pelityyliltään voimahyökkääjä. Hän laukoo oikealta. Flynn pelasi viimeksi SM-liigajoukkue Tampereen Ilveksessä kaudella 2013–2014.


title: Ryan Flynn (jääkiekkoilija)

text: Flynn oli vuosina 2004–2006 Yhdysvaltain maajoukkueen kehitysohjelmassa ja pelasi mm. NAHL-liigaa. Nashville Predators varasi hänet kuudennella kierroksella 176. pelaajana . Vuodet 2006–2010 Flynn kävi Minnesotan yliopistoa. Hänen ensimmäinen yliopistokautensa 2006–2007 päättyi WCHA:n mestaruuteen. Viimeisen yliopistokautensa 2009–2010 päätteeksi joukkueensa kapteenina toiminut Flynn valittiin WCHA:n akateemiseen tähdistökentälliseen.


title: Ryan Flynn (jääkiekkoilija)

text: Huhtikuussa 2010 Flynn teki kaksivuotisen tulokassopimuksen Nashville Predatorsin kanssa. Hän liittyi jo samana keväänä amatööritry-out -sopimuksella sen farmijoukkue Milwaukee Admiralsiin, jossa Flynn pelasi kaksi AHL:n runkosarja- ja yhden playoff-ottelun, kunnes hän keskeytti koejaksonsa viimeistelläkseen opintonsa. Kausi 2010–2011 oli Flynnin tulokaskausi AHL:ssä ja se toi hänelle 65 runkosarja- ja yhdeksässä playoff-ottelussa tehot 6+6=12. Kaudella 2011–2012 hän tuplasi pistetilinsä tehden 24 tehopistettä. Flynn ei kuitenkaan pelannut sopimuksensa aikana otteluakaan NHL:ssä.


title: Ryan Flynn (jääkiekkoilija)

text: Kauden 2012–2013 kynnyksellä Flynn siirtyi Italian Serie A:ssa pelanneeseen HC Bolzano-Bozeniin. Hän oli tehoilla 28+20=48 joukkueen paras maalintekijä ja toiseksi paras pistemies Mark McCutcheonin jälkeen. Flynn sijoittui Serie A:n maalipörssissä neljänneksi. Hän voitti Italian Supercupin mestaruuden. Kauden 2013–2014 kynnyksellä, syyskuussa 2013 Flynn siirtyi kahden kuukauden try-outille SM-liigajoukkue Tampereen Ilvekseen. Hän jäi kuitenkin vähille tehoille, kun Flynn teki 13 pelaamassaan ottelussa vain yhden syöttöpisteen. Hän lähti koejaksonsa päätteeksi Ilveksestä marraskuussa.


title: Ryan Flynn (jääkiekkoilija)

text: Flynn pelasi alle 20-vuotiaiden MM-kilpailuissa vuonna 2008 sekä alle 18-vuotiaiden MM-kilpailuissa vuonna 2006, jolloin hän voitti maailmanmestaruuden. Flynn pelasi myös World U-17 Hockey Challengessa vuonna 2005.


title: Ryan Flynn (jääkiekkoilija)

text: Flynnin isoveli Greg on entinen jääkiekkopuolustaja.


title: Bassadone Automotive Nordic

text: Bassadone Automotive Nordic Oy (vuosina 2005–2014 Simetron Group Oy) on suomalainen autojen maahantuontiin erikoistunut yritysryhmä. Sen perustivat 1997 Toyotan maahantuojan Korpivaaran toimitusjohtajana toiminut Mikko Ennevaara vaimonsa Caritan kanssa. He myivät osake-enemmistön vuonna 2008 espanjalaiselle Bassadone Automotivelle.


title: Bassadone Automotive Nordic

text: Bassadone Automotive Nordic perustettiin alun perin Suzuki-autojen maahantuontia varten. Yritys laajensi vuonna 2001 korealaisen Hyundai-automerkkiin ja 2007 japanilaisen Isuzun lava-autoihin. Nykyiseen konserniin kuuluvat Suzuki Motor Finland Oy, Hyundai Motor Finland Oy, Isuzu Motor Finland Oy sekä Nordic Automotive Services Oy, jonka osto vuonna 2010 laajensi Bassadone Automotive Nordicin merkkivalikoimaa Renault- ja Dacia-automerkkeihin. Toukokuussa 2017 Citroënin, DS:n ja Peugeotin maahantuonti siirtyi Veholta Bassadone Automotive Nordicille.


title: Bassadone Automotive Nordic

text: Bassadone Automotive Nordic-konserniin kuului myös Ennevaarojen perustama autokauppaketju ME-Auto, jonka liikkeet joko lopetettiin tai myytiin muille autoliikkeille 2000–2010-lukujen vaihteessa.


title: Bassadone Automotive Nordic

text: Bassadone Automotive Nordicin omistaja Bassadone Automotive Group on vuonna 1904 perustettu autoalan perheyritys, joka toimii monien automerkkien maahantuojana ja vähittäismyyjänä muun muassa Espanjassa, Britanniassa ja Gibraltarilla.


title: Matt Henderson

text: Matt Henderson (s. 1. maaliskuuta 1974 White Bear Lake, Minnesota) on yhdysvaltalainen entinen ammattilaisjääkiekkoilija, pelipaikaltaan laitahyökkääjä.


title: Matt Henderson

text: Henderson pelasi ennen ammattilaisuraansa muun muassa kaksi kautta St. Paul Vulcansissa juniorisarja USHL:ssä (1992–1994) sekä neljä kautta Pohjois-Dakotan yliopiston joukkueessa Fighting Siouxissa yliopistosarja WCHA:ssa (1994–1998). Vuonna 1997 hän oli voittamassa NCAA:n jääkiekkomestaruutta ja sai mestaruusturnauksen arvokkaimman pelaajan palkinnon, ja vuonna 1998 hän sai WCHA:n parhaan puolustuspelaajan palkinnon (hänen lisäkseen palkinnon sai tuona vuonna puolustaja Andy Sutton).


title: Matt Henderson

text: Henderson ei saanut , vaan teki heinäkuussa 1998 sopimuksen Nashville Predatorsin kanssa vapaana pelaajana. Hän pelasi kaudella 1998–1999 kaksi ottelua NHL:ssä, mutta suurin osa kaudesta meni farmijoukkue Milwaukee Admiralsissa IHL:ssä. Syyskuussa 1999 Henderson siirtyi Philadelphia Flyersiin pelaajakaupassa, jossa Predators sai vaihdossa hyökkääjä Paul Healeyn. Hän ei pelannut Flyersissa otteluakaan, vaan suurin osa kaudesta 1999–2000 meni Philadelphia Phantomsissa AHL:ssä. Osan kaudesta hän pelasi Trenton Titansissa ECHL:ssä.


title: Matt Henderson

text: Syyskuussa 2001 Henderson teki vapaana pelaajana sopimuksen Chicago Blackhawksin kanssa, jonka silloisessa farmijoukkueessa Norfolk Admiralsissa oli pelannut koko edelliskauden. Hän pelasi Blackhawksissa neljä NHL:n runkosarjaottelua keväällä 2002. Heinäkuussa 2003 Henderson siirtyi Iserlohn Roostersiin Saksan DEL-liigaan, jossa pelasi yhden kauden ajan ennen kuin lopetti uransa.


title: Matt Henderson

text: Kahden suunnan hyökkääjäksi luonnehdittu Henderson pelasi NHL:ssä yhteensä kuusi runkosarjaottelua ja teki niissä yhden tehopisteen (syöttöpiste Chicago Blackhawksissa kaudella 2001–2002). AHL:ssä hän pelasi yhteensä 280 runkosarja- ja 19 pudotuspeliottelua, IHL:ssä 77 runkosarja- ja kaksi pudotuspeliottelua ja DEL-liigassa 51 runkosarjaottelua.


title: Helena Murros

text: Irja Helena Luho, kirjailijanimi Helena Murros (s. 27. toukokuuta 1914 Pukkila) on suomalainen runoilija ja suomentaja.


title: Kiinan moottoritieverkko

text: Kiinan moottoritieverkko on Kiinan valta- ja maakunnallisen tason moottoritieverkko, joka muodostaa maailman laajimman ja pisimmän moottoritiejärjestelmän. Vuoden 2017 lopulla sen kokonaispituus oli 136 500 kilometriä (60 494 mi), josta 5 527 kilometriä (7 711 mi) rakennettiin pelkästään vuonna 2017. Moottoritieverkko, joka tunnetaan virallisesti nimellä ”National Trunk Highway System” (kiinaksi (yksinkertaistettu): 中国国家高速公路网; kiinaksi (perinteinen): 中國國家高速公路網; pinyin: Zhōngguó Guójiā Gāosù Gōnglùwǎng) ja lyhennettynä NTHS, koostuu seitsemästä Pekingistä lähtevästä säteittäisestä moottoritiestä, 11 pohjois-eteläsuuntaisesta ja 18 itä-länsisuuntaisesta moottoritiestä. Tämä verkko tunnetaan myös nimellä ”71111 network” (kiinaksi (yksinkertaistettu): 7918网; kiinaksi (perinteinen): 7918網; pinyin: 7918 wǎng). Tämän lisäksi jokaisella maakunnalla on oma moottoritiejärjestelmänsä.


title: Kiinan moottoritieverkko

text: Moottoritiet ovat Kiinassa melko tuore lisäys maan liikenneinfrastruktuuriin. Aiemmin kiinan kansallisen tieverkon muodostivat pääosin yksikaistaiset valtatiet (China National Highways). Kiinan ensimmäinen moottoritie, Shanghai-Jiading Expressway avattiin lokakuussa 1988. Tämä 17,4 kilometrin pituinen moottoritie on nyt osa Shanghain moottoritieverkkoa. 1990-luvulla Kiinassa alettiin massiivisesti parantaa maan tieverkkoa. Vuonna 1999 moottoriteiden pituus ylitti 10 000 kilometriä. Kansalliset valtatiet toimivat nykyisin useimmiten moottoriteiden rinnakkaisteinä.


title: Kiinan moottoritieverkko

text:
Kiinan moottoritieverkon pituus vuosittain vuoden lopussa
1980-luvulla tavara- ja matkustajaliikenne Kiinassa kulki enemmän rautateitä kuin teitä pitkin. 1980- ja 1990-lukujen vaihteessa liikenne alkoi siirtyä enemmän tieverkolle. Vuonna 1978 rautateillä kulki 54,4 % maan rahdista, kun taas tieverkolla kulki vain 2,8 %. Vuoteen 1997 mennessä tieverkolla kulki jo 13,8 % maan rahdista ja rautatieverkolla enää 34,3 %. Matkustajaliikenteestä 29,9 % kulki tieverkolla ja 53,3 % rautatieverkolla. Liikenteen huomattava siirtyminen rautateiltä maanteille johtui maan nopeasti kasvaneesta moottoritieverkosta ja teiden parantamisesta.


title: Kiinan moottoritieverkko

text: 7. kesäkuuta 1984 Kiina alkoi rakentaa ensimmäistä moottoritietään Shenyangin ja Dalianin kaupunkien välille. Tie valmistui vuonna 1989 ja on nykyisin osa pidempää G15-moottoritietä, joka kulkee Liaoningin maakunnan Shenyangista Hainanin saaren Haikouhun. Myöhemmin vuonna 1984 alettiin rakentaa myös Shanghain ja Jiadingin välistä moottoritietä, josta tuli maan ensimmäinen valmistunut moottoritie sen avauduttua 31. lokakuuta 1988.


title: Kiinan moottoritieverkko

text: Vuonna 1992 Kiina julkaisi suunnitelman 5 pohjois-eteläsuuntaisesta ja 7 itä-länsisuuntaisesta moottoritiestä. Pohjois-eteläsuuntaiset tiet numeroitiin G0x0 ja itä-länsisuuntaiset tiet G0x5. Lisäksi verkkoon lisättiin myöhemmin Hainanin saaren kiertävä kehämoottoritie G098 (nykyisin G98).


title: Kiinan moottoritieverkko

text: 13. tammikuuta 2005 Kiinan liikenneministeri Zhang Chunxian ilmoitti, että maa tulee rakentamaan 85 000 kilometrin (53 000 mi) pituisen moottoritieverkon seuraavan kolmen vuosikymmenen aikana. Moottoritiet yhdistäisivät kaikki maakuntien pääkaupungit ja yli 200 000 asukkaan kaupungit. Suunnitelma nimettiin 7918-verkoksi, joka koostuu 7 Pekingistä lähtevästä säteittäisestä, 9 pohjois-eteläsuuntaisesta ja 18 itä-länsisuuntaisesta valtakunnallisesta moottoritiestä. Lisäksi uuteen kansalliseen moottoritieverkkoon kuului 6 pitkää alueellista kehämoottoritietä, 36 kehämoottoritietä lähinnä maakuntien pääkaupungeissa sekä 39 yhdysmoottoritietä, jotka yhdistävät valtakunnallisia moottoriteitä toisiinsa ja maakuntien pääkaupunkeihin sekä raja-asemiin.


title: Kiinan moottoritieverkko

text: Pekingistä lähtevät moottoritiet numeroitiin numeroalueelta G1-G9, pohjois-eteläsuuntaiset moottoritiet numeroalueelta G11-G89 (parittomat numerot), itä-länsisuuntaiset moottoritiet numeroalueelta G10-G88 (parilliset numerot) ja alueelliset kehämoottoritiet numeroalueelta G90-G99. Kaupunkien kehämoottoritiet numeroitiin muodossa G##0x ja yhdysmoottoritiet muodossa G##1x (kaksi ensimmäistä numeroa päätien numerot). Myös rinnakkaiset moottoritiet G4W ja G15W kuuluivat uuteen suunnitelmaan. Lisäksi maakuntien moottoriteiden numerointia yhtenäistettiin ja otettiin käyttöön uudet teiden numeroimis- ja nimeämiskäytännöt. Aiemmin maakuntien moottoriteiden nimeämiskäytäntö vaihteli huomattavasti ja numerointi oli sekavaa.


title: Kiinan moottoritieverkko

text: Tämä korvasi aiemmat suunnitelmat vuodelta 1992, joihin kuului 5 pohjois-eteläsuuntaista ja 7 itä-länsisuuntaista moottoritietä. Maastoon uusi numerointi kuitenkin merkittiin vasta vuodenvaihteessa 2009-2010.


title: Kiinan moottoritieverkko

text: 20. kesäkuuta 2013 Kiinan liikenneministeriö julkaisi uuden suunnitelman, joka koostui 7 säteittäisestä, 11 pohjois-eteläsuuntaisesta ja 18 itä-länsisuuntaisesta valtakunnallisesta moottoritiestä. Lisäksi rinnakkaisten moottoriteiden määrä kolminkertaistui, kehäteiden määrä kasvoi hieman yli kymmenellä ja yhdysmoottoriteiden määrä yli kaksinkertaistui. Uuden tieverkon pituudeksi tuli 118 000 kilometriä.


title: Kiinan moottoritieverkko

text: Suunnitelmassa lisättiin myös 118 000 kilometrin verkkoon myös 18 000 kilometriä moottoriteitä, jotka merkittiin myöhemmin rakennettaviksi. Tämä 18 000 kilometriä ei ole mukana lasketussa moottoritieverkon pituudessa. Näin ollen todellinen suunnitellun moottoritieverkon pituus tulee olemaan 130 000 - 135 000 kilometriä, koska virallisissa luvuissa ei ole otettu huomioon myöskään päällekkäistä numerointia.


title: Kiinan moottoritieverkko

text: Vuoden 2013 uudesta vuoteen 2030 asti ulottuvasta suunnitelmasta jätettiin pois monia uusia valtakunnallisia moottoriteitä. Muun muassa uusia numeroon 4 loppuvia teitä ei numeroitu, mutta ne on merkitty laajempaan suunnitelmaan kartalla. Tämä suunnitelma tullaan ottamaan käyttöön todennäköisesti 13. viisivuotiskaudella (2016-2020). Siihen kuuluu reilusti yli 150 000 kilometriä valtakunnallisia moottoriteitä. Lisäksi maakunnallisissa suunnitelmissa on joitain rinnakkaismoottoriteitä, jotka eivät ole vielä mukana 71118-suunnitelmassa. Nämä tullaan numeroimaan valmistuttua valtakunnallisiksi, esim. G22N Gansun maakunnassa ja G15E Shanghain ja Ningbon välillä. Uuden suunnitelmakartan pohjalta on tehty myös 12. viisivuotiskauden suunnitelma, joka on tästä supistettu versio.


title: Kiinan moottoritieverkko

text: Suunnitelmassa lisätään merkittäviä pitkiä kaksinumeroisia osuuksia, joista vuoden 2013 laajempaan suunnitelmakarttaan merkittiin vain osa, koska kaikkien osuuksien suunnitelmat eivät ole valmiita. Lisäksi nelinumeroisia lyhymepiä moottoriteitä numeroidaan yli 50.


title: Kiinan moottoritieverkko

text: Päämoottoriteinä uuteen suunnitelmaan lisätään todennäköisesti osuudet:


title: Kiinan moottoritieverkko

text: Moottoriteistä G49 on tärkeä ja yli 4 000 kilometriä pitkä moottoritie Heilongjiangin ja Guangdongin maakuntien välillä. Lisäksi se tarjoaa läntisen vaihtoehdon Pekingin länsipuolelta Kantoniin. Tie on ainut uusista moottoriteistä, joka esiintyy numeroituna jo suunnitelmakarttoja myöten. Sen numerointi jätettiin tekemättä 2013, koska Sisä-Mongolian maakunnassa tien reitti ei ole vielä täysin suunnitteilla. Tie on myös osa mahdollista Itä-Aasian ja Amerikan välistä suurta maaliikennekäytävää; tien jatke Venäjän puolella vie Magadaniin, josta saatetaan tulevaisuudessa jatkaa maantie- ja rautatieyhteyksiä Amerikan mantereelle Alaskaan Beringinsalmen ali. Tien maastokäytävä suosii äärimmäisen pitkän matkan liikennettä; tie yhdistää Kiinassa lähinnä pienempiä kaupunkeja ja tarjoaa vaihtoehdon ruuhkaiselle Pekingin ja Hongkongin väliselle moottoritielle G4. Tie ei kuitenkaan saa ainakaan kaksinumeroista AH-numeroa, mikä takaa sen pienemmät Kiinan sisäiset ruuhkat myös tulevaisuudessa. Tiet AH1 ja AH31 yhdistävät jo Venäjän ja Guangdongin idempää reittiä suurten kaupunkien kautta.


title: Kiinan moottoritieverkko

text: Yhtä tärkeä tulevaisuuden tie on myös G50, jota suunnitellaan jatkettavaksi Tiibetin kautta Nepalin rajalle Nielamuun. Tämä muodostaa eteläisen silkkitien Shanghain ja Delhin välillä.


title: Kiinan moottoritieverkko

text: Koska tämä suunnitelma tulee viralliseksi ja numeroidaan maastoon, ei ole vielä selvillä. Todennäköisin ajankohta tälle on vuosi 2016 tai 2017 eli seuraavan (13) viisivuotiskauden alku.


title: Kiinan moottoritieverkko

text: Tärkeimpien tulevaisuuden Kiinassa rakennettavien tiekäytävien voidaan nykyisten toteutuneiden, rakenteilla olevien, suunniteltujen ja alustavasti jatkosuunniteluun ehdotettujen hankkeiden perusteella sanoa olevan osa ns. Trans-Global Highwayta, maailmanlaajuista korkealaatuista maantietä. Yhdysvaltain Interstate-verkon ja Kiinan NTHS-verkon sekä Euroopan E-tieverkon toteuduttua pääosin moottoriteinä on tullut selkeäksi, että kaikki Trans-Global Highwayn tiekäytävät tullaan rakentamaan tulevaisuudessa moottoriteiksi. Se, kuinka kauan tämä mahdollisesti vie, on vielä epävarmaa, koska poliittiset ja taloudelliset päätökset vaikuttavat siihen. Maailman tieverkkojen yhdistäminen toisiinsa rakentamalla Beringinsalmen silta tai tunneli on ollut suunnitteilla jo pitkään, mutta Yhdysvaltain ja Venäjän väliset suhteet ovat vaikeuttaneet tätä koko hankkeen olemassaolon ajan. 2010-luvun alkupuolella Kiina kuitenkin julkisti, että se aikoo rakentaa suurnopeusradan ja liikennekäytävän Pekingin ja New Yorkin välille. Tähän sisältynee myös moottoritie koko matkalle, ja valmistuttuaan se tarjoaa yhdessä Silkkitien kanssa jatkuvan korkealaatuisen, palvelualueilla varustetun moottoritieyhteyden Portugalin itäosasta Nova Scotian maakuntaan ja Etelä-Meksikoon. Malakan- ja Sundansalmen sillat tarjoavat jatkuvan korkealaatuisen moottoritien myös Indonesian itäosista Meksikoon ja Eurooppaan. Suurin osa maailmanmoottoritien käytävästä Kiinassa on jo valmistunut.


title: Kiinan moottoritieverkko

text:
Suuret tiekäytävät Kiinassa:
Pohjois-eteläsuunnassa:
G1211-G1-G15: Heihe - Hainan - jatke etelään?; itäinen rannikkotie => Magadaniin, Anchorageen, New Yorkiin/Los Angelesiin / mahdollisesti Hainanista meren yli Jakartaan, Sydneyhin
G1113-G1-G4-G15-G75: Dandong - Dongxing (AH1); Aasian valtatie AH1, ns. "Rannikon Silkkitie" => Hanoihin, Bangkokiin, Jakartaan / Souliin, Tokioon
G49: Mohe - Kanton; Amerikan-Aasian silkkitie => Magadaniin, Anchorageen, New Yorkiin/Los Angelesiin
Itä-länsisuunassa:
G6-G0612-G3012: Peking - Khunjerab; keskinen silkkitie => Teheraniin, Istanbuliin, Pariisiin
G30/G40: Lianyungang/Shanghai - Huorguosi; pohjoinen silkkitie => Moskovaan, Helsinkiin
G50: Shanghai - Nielamu; eteläinen silkkitie => Delhiin/Mumbaihin, Teheraniin, Istanbuliin, Dubaihin


title: Kiinan moottoritieverkko

text: Alun perin kehämoottoritiet olivat valtakunnallisia vain suurimmissa kaupungeissa, mutta sittemmin esim. Jilinin, Shanxin ja Jiangxin maakunnissa on kaikki maakunnalliset kehätiet muutettu valtakunnallisiksi. Lisäksi monissa suurissa kaupungeissa on suunnitteilla toinen tai jopa kolmaskin valtakunnallinen kehämoottoritie.


title: Kiinan moottoritieverkko

text: Kaikissa maakunnissa on prefektuuritason kaupungeille suunnitteilla kehämoottoritiet, ja ensimmäisenä maakuntana Shanxin maakunnan suunnitelmissa on rakentaa kaikkiin prefektuuritason kaupunkeihin valtakunnallinen kehämoottoritie. Maakunta lisäsi 2010-luvun vaihteessa lähes kaikki kaupunkien kehämoottoritiet osaksi valtakunnallista verkkoa. Viimeinen maakunnallinen kehätie, "Yunchengin kehätie" muutettiin kesällä 2013 valtakunnalliseksi.


title: Kiinan moottoritieverkko

text: Jo 12. viisivuotiskauden aikana usea maakunta on tehnyt nämä lisäykset valtakunnalliseen verkkoon, ja 13. viisivuotiskauden aikana (2016-2020) tullaan uudelleennumeroimaan kaikkien prefektuurien maakunnalliset kehämoottoritiet valtakunnallisiksi. Lisäksi mahdollisten uusien prefektuurien myötä näiden teiden määrä voi kasvaa entisestään.


title: Kiinan moottoritieverkko

text: Kiinan moottoritieverkon kokonaishinnaksi on arvioitu 2 biljoonaa yuania (noin 240 miljardia USD). Vuosien 2005-2010 vuosittaiseksi investoinniksi oli suunniteltu 140-150 miljardia yuania (17-18 miljardia USD) ja vuosien 2010-2020 vuosittaiseksi investoinniksi 100 miljardia yuania (12 miljardia USD). Investointien määrä on kuitenkin huomattavasti tätä korkeampi, varsinkin maakunnallisten moottoritieverkkojen kasvun sekä uuden valtakunnallisen suunnitelman takia.


title: Kiinan moottoritieverkko

text: Rahoitus moottoriteiden rakentamiseen kerätään autoverosta, paikallisesti kerätyistä veroista, valtion bondeista sekä vieraasta pääomasta. Poiketen monista muista moottoritiejärjestelmistä Kiinan järjestelmä on lähes kokonaan maksullinen.


title: Kiinan moottoritieverkko

text: Alun perin kiinalaiset moottoritiet olivat nimeltään joko "motorway" tai "highway", ja maa kutsui näitä nimellä "freeway". Tämä johtui siitä, että englannin sana "free" (vapaa) tarkoitti, että liikenne on vapaasti kulkevaa eikä liikennevirran tarvinnut pysähtyä liikennevaloihin tai risteyksiin. Kuitenkin sana "free" tarkoittaa myös ilmaista ja maksutonta, ja tämä oli harhaanjohtavaa, koska kiinalaisista moottoriteistä lähes kaikki ovat maksullisia. 1990-luvun puolivälissä teiden viralliseksi nimeksi vakiintui tämän vuoksi "expressway" (pikatie). Nykyisin aiemmin myös moottoriteillä käytetty nimitys "highway" tarkoittaa tavallista valtatietä eikä moottoritietä.


title: Kiinan moottoritieverkko

text: Kiinassa on moottoriteiden lisäksi myös pikateitä (eng. "Express routes"; kiin. "kuaisugonglu" (vrt. "gaosugonglu" (moottoritie))). Pikatiet sijaitsevat lähinnä kaupungeissa ja ovat moottoritietasoisia. Näistäkin käytetään yleensä virallisesti nimeä "Expressway".


title: Kiinan moottoritieverkko

text: Moottoriteiden nimet koostuvat yleensä neljästä kiinalaisesta merkistä. ensimmäinen merkki on nimen alkupisteen ensimmäinen ja toinen merkki päätepisteen ensimmäinen kirjain. Lisäksi näiden perässä on kiinalainen moottoritien lyhenne, "gaosu". Poikkeustapauksissa nimessä voi olla myös viisi kirjainta. Tällöin ensimmäisen ja toisen merkin väliin sijoitetaan sen paikkakunnan nimen ensimmäinen kiinalainen merkki, jonka kautta moottoritie kulkee. Myös paikannimen viimeistä kiinalaista merkkiä käytetään poikkeustapauksissa paikannimen ensimmäisen merkin sijasta.


title: Kiinan moottoritieverkko

text: Kehätiet nimetään sen kaupungin mukaan kiinalaisin merkein, minkä ympäri ne kiertävät (aluekehätiet alueen mukaan). Lisäksi kehäteiden nimessä on kaupungin nimen perässä kiinalaisin merkein "kaupungin kehämoottoritie" (rao cheng gaosu) ja aluekehäteiden nimessä "kehämoottoritie" (huan gaosu).


title: Kiinan moottoritieverkko

text: Kiinalainen tiennimi esiintyy tapauskohtaisesti myös numerokylteissä.


title: Kiinan moottoritieverkko

text: Kiinalaisten moottoriteiden nopeusrajoituksia korotettiin tieliikenteen turvallisuuslain voimaantulon myötä 110 km/h:sta 120 km/h:n 1. toukokuuta 2004. Maan liikennelakiin on kirjattu myös vähimmäisnopeudeksi moottoriteille 70 km/h. Kuitenkin reunimmaisella ajokaistalla tämä voi olla 60 km/h ja ohituskaistalla 100 km/h tai jopa 110 km/h. Sekä ylinopeudesta että alinopeudesta rangaistaan sakolla.


title: Kiinan moottoritieverkko

text: Tieliikenteen turvallisuuslaki sallii myös uusien kuljettajien (joilla on ollut kiinalainen ajokortti alle vuoden ajan) käyttää moottoriteitä, mikä oli kiellettyä 1990-luvun puolesta välistä huhtikuuhun 2004.


title: Kiinan moottoritieverkko

text: Oikealta ohittaminen, kaahailu ja pientareella tai keskikaistalla tarpeettomasti ajaminen johtavat ankariin sakkoihin.


title: Kiinan moottoritieverkko

text: Lisäksi joissain maakunnissa on aikaraja moottoritieltä poistumiseen (12 tai 24 h). Tämän ylittämisestä voidaan periä jopa 400 yuanin (50 €) ylimääräinen tullimaksu. Aikaraja ei koske moottoritiehotelleissa yöpyneitä autoilijoita. Aikaraja on laskettu sen mukaan, mikä aika menee enintään moottoritien ajamiseen maakunnan päästä päähän.


title: Kiinan moottoritieverkko

text: Joissain maakunnissa raskaan liikenteen ajoneuvot eivät saa käyttää moottoriteitä yöllä tai huonolla kelillä onnettomuusvaaran takia.


title: Kiinan moottoritieverkko

text: Kiinalaiset moottoritiet on nykyisin viitoitettu pääsääntöisesti sekä englanniksi että kiinaksi. Sisä-Mongolian autonomisessa maakunnassa viitoituskielenä on myös mongolia ja Xinjiangin autonomisessa maakunnassa uiguuri. Tiibetissä ei ole tällä hetkellä moottoriteitä, mutta siellä viitoituskielinä tulevat todennäköisesti olemaan tiibet, englanti ja kiina. Ningxian autonomisessa maakunnassa kiinankielinen viitoitus voi olla kirjoitettu lisäksi Xiao'erjing-aakkostolla.


title: Kiinan moottoritieverkko

text: Kiinalaisissa moottoritieviitoissa käytetään vihreää taustaa, kuten Japanissa, Sveitsissä, Yhdysvalloissa ja Suomessa. Nykyisissä tienviitoissa liittymänumero sijaitsee kyltin yläpuolella oikealla kuten esim. Yhdysvalloissa.


title: Kiinan moottoritieverkko

text: Fonttina kiinan moottoriteillä käytetään maan omaa liikennefonttia (kaupalliselta nimeltään StJtbz), joka on amerikkalaisen liikennefontin Highway Gothicin vuoden 2005 version muunnelma. Vuodenvaihteessa 2009-2010 moottoriteiden numerouudistuksen aikoihin myös fonttia päivitettiin hieman selkeälukuisemmaksi.


title: Kiinan moottoritieverkko

text: Liittymät on viitoitettu hyvin, ja liittymäkyltit sijaitsevat jo pitkälti ennen liittymää.


title: Kiinan moottoritieverkko

text:
Liittymäkylttien sijoittelu
Verrattuna Suomeen kiinalaiset moottoritiet on viitoitettu paremmin. Suomessa vastaavat etäisyydet liittymäviitoituksessa ovat 1,7-1,5 km ja 800–500 m ja 0 m.


title: Kiinan moottoritieverkko

text: Moottoriteiden viitoitukseen sisältyy liittymien, tietullien, palvelu- ja levähdysalueiden kyltit, mutta huomattavan usein liikennemerkein ja tiemerkinnöin kerrotaan myös ajoetäisyydestä. Tiehen maalatut raidat ovat yleisiä; ajatuksena on pitää 2 sekunnin / 100 metrin välimatka autojen välillä. Länsimaista poiketen myös nopeuskameroiden kohdalla on varoitusmerkit nopeusvalvonnasta (usein myös kameran päällä). Toinen poikkeus länsimaihin verrattuna on, että myös eri päällystelaaduista varoitetaan liikennemerkein. Lisäksi tien yläpuolella on opasteita, jotka kertovat ohituskaistan, ajokaistan ja pientareen sijainnin sekä nopeusrajoitukset kiinaksi ja englanniksi.


title: Kiinan moottoritieverkko

text: Useilla kiinalaisilla moottoriteillä on käytössä myös muuttuva ohjaus. Muuttuvalla ohjauksella varoitetaan tietöistä, ruuhkista, matka-ajasta ja ajokelistä sekä opastetaan vaihtoehtoiselle reitille. Poikkeuksena länsimaihin muuttuvissa opasteissa annetaan myös varoituksia kaahailuun ja liikennesääntöjen rikkomiseen. Liikennemerkkien sisältö on yleensä kirjoitettu vain kiinaksi.


title: Kiinan moottoritieverkko

text: Kiina on viitoittanut alusta alkaen moottoriteiden liittymänumeroinnin, toisin kuin useat muut maat (Sveitsissä ja Suomessa vuodesta 2002). Alun perin liittymänumerointi oli peräkkäinen (1, 2, 3..), mutta tienumerouudistuksessa vuonna 2010 liittymänumeroinnin perusteita muutettiin. Nykyinen numerointi perustuu etäisyyteen, esim. 237,3 km kohdalla oleva eritasoliittymä on numeroltaan 237 ja 844,8 km kohdalla oleva liittymä on numeroltaan 844. Kiinan moottoriteistä osa on hyvin pitkiä, joten todellinen etäisyys voi tien loppupäässä olla eri kuin viitoitettu numerointi. Heitto on kuitenkin yleensä vain muutaman kilometrin suuntaansa 1 000 kilometrin matkalla. Pitkistä moottoriteistä johtuen lähempänä tien loppupäätä olevat numerot voivat olla hyvin suuria. Tämän välttämiseksi virallinen sääntö on, että liittymänumerossa on vain 3 numeroa ja esim. 2266. kilometrin kohdalla liittymänumero on 266. Kuitenkin myös nelinumeroisia liittymänumeroita esiintyy huomattavan paljon viitoituksessa. Kiinan liittymänumerot ovat suuria G30 Lianhuo Expresswayn lisäksi myös G15 Shenhai Expresswaylla, jonka pituus on noin 3700 km.


title: Kiinan moottoritieverkko

text: Myös maakunnalliset moottoritiet käyttävät nykyisin etäisyysperusteista liittymänumerointia. Liittymänumero on merkitty soikion sisäpuolelle vihrein numeroin muodossa 出口 ####. Kiinalainen sana "出口" (chukou) tarkoittaa eritasoliittymää.


title: Kiinan moottoritieverkko

text: Jos samalla kilometrillä on useita eritasoliittymiä, liittymien numeron perään lisätään A, B, C jne.


title: Kiinan moottoritieverkko

text: Kiinalaisilla moottoriteillä on palvelualueita yleensä noin 25-70 kilometrin välein. Palvelualueet ovat nykyisin hyvinkin korkeatasoisia, ja niiltä löytyy usein supermarketti, ravintola, hotelli ja paikoin jopa autokorjaamo. Palvelualueiden henkilökunta erityisesti syrjäseuduilla ei yleensä osaa ollenkaan englantia, mutta tähänkin löytyy poikkeuksia.


title: Kiinan moottoritieverkko

text:
Lähes kaikki moottoritiet keräävät tietulleja. Tullit ovat yleensä keskimäärin 0,5 yuania/km (0,05 €/km), huomattavasti länsimaita halvempia huomioon ottaen kiinalaisten moottoriteiden maaston, jonka takia moottoriteille joudutaan usein rakentamaan paljon tunneleita ja siltoja. Vähimmäismaksu on yleensä 5 yuania (50 snt), ja moottoriteiden hintataso voi vaihdella suuresti. Hintataso ei riipu myöskään tien laadusta, vaan halvempi tie voi olla kalliimpaa huomattavasti parempikuntoinen ja vähemmän ruuhkainen.
Moottoriteiden suunnittelusta vastaa Kiinan liikenneministeriö. Toisin kuin monessa muussa maassa, kiinalaisten moottoriteiden rahoitus ei tule suoraan valtiolta tai yksityiseltä yritykseltä vaan yhtiöltä, jossa yksityinen ja julkinen omistusosuus vaihtelee. Nämä tieyhtiöt myös omistavat moottoritiet ja keräävät niitä käyttäviltä autoilijoilta tietulleja. Kiinassa maakunnat vastaavat tienrakennuksesta, ja niiden vähistä varoista ja resursseista johtuen sekaomisteisia tieyhtiöitä on päädytty perustamaan, koska niillä on paremmat resurssit rakentaa ja paremmat mahdollisuudet lainata rahaa.


title: Kiinan moottoritieverkko

text: Moottoriteiden rakennuttamismalli on niitä harvoja asioita, joissa Kiinan Kommunistipuolue on joutunut antamaan periksi. 1990-luvun lopulla oli suunnitelmia rahoittaa moottoritiejärjestelmä polttoaineverolla ja muilla veroilla, mutta se äänestettiin nurin Kiinan Kansankongressissa.


title: Kiinan moottoritieverkko

text: Moottoritielle ajettaessa autoilijalle annetaan sisääntulokortti. Tietullia maksetaan ajetun matkan mukaan, ja moottoritieltä poistuttaessa sisääntulokortti annetaan tietullin virkailijalle. Kortista nähdään, miltä tietulliasemalta moottoritielle on liitytty sekä päivämäärä ja aika. Monissa maakunnissa moottoriteillä ajamisessa on aikarajana 12/24 tuntia, joka ei kuitenkaan koske palvelualueiden hotelleissa yöpyneitä. Aikarajan ylittämisestä voi joutua maksamaan jopa yli 500 yuanin (50 €) ylimääräisen tiemaksun. Korttijärjestelmä on yleisimmin käytetty maksujärjestelmä kiinalaisilla moottoriteillä.


title: Kiinan moottoritieverkko

text: ETC-järjestelmä on yleistynyt myös Kiinassa. Tämä järjestelmä kerää tietullit automaattisesti eikä autoilijan tarvitse enää pysähtyä tietullipuomille. Tämä nopeuttaa liikennettä huomattavasti tietulliasemilla. ETC-järjestelmässä autoon on sijoitettu lähetin, joka lähettää tietoja tietulliaseman lähettimeen ja toisin päin, jolloin tiemaksu peritään maksukortilta automaattisesti.


title: Kiinan moottoritieverkko

text: Kiinalaisten moottoriteiden numerointisäännöt on otettu käyttöön tienumerointiuudistuksessa 2009-2010 valtakunnallisella tasolla. Myös maakunnat ovat tehneet omat numerosääntönsä tämän jälkeen. Yleensä 1- tai 5- ja 0-loppuiset kaksinumeroiset moottoritiet ovat pääteitä.


title: Kiinan moottoritieverkko

text:
Kaksinumeroiset moottoritiet
Nelinumeroiset moottoritiet


title: Kiinan moottoritieverkko

text: Numeroalueista G##5x - G##9x ei ole virallisia suunnitelmia, mutta:


title: Kiinan moottoritieverkko

text: Kaupunki 11: Peking


title: Kiinan moottoritieverkko

text: Kaupunki 12: Tianjin


title: Kiinan moottoritieverkko

text:
Maakunta 13: Hebei
Moottoritiet numeroidaan numeroalueen mukaan:Maakunta 14: Shanxi


title: Kiinan moottoritieverkko

text: Autonominen alue 15: Sisä-Mongolia


title: Kiinan moottoritieverkko

text: Maakunta 21: Liaoning


title: Kiinan moottoritieverkko

text: Maakunta 22: Jilin


title: Kiinan moottoritieverkko

text: Maakunta 23: Heilongjiang


title: Kiinan moottoritieverkko

text: Kaupunki 31: Shanghai


title: Kiinan moottoritieverkko

text: Maakunta 32: Jiangsu


title: Kiinan moottoritieverkko

text: Maakunta 33: Zhejiang


title: Kiinan moottoritieverkko

text: Maakunta 34: Anhui


title: Kiinan moottoritieverkko

text:
Maakunta 35: Fujian
Alueet:Maakunta 36: Jiangxi


title: Kiinan moottoritieverkko

text:
Maakunta 37: Shandong
Alueet:Maakunta 41: Henan


title: Kiinan moottoritieverkko

text: Maakunta 42: Hubei


title: Kiinan moottoritieverkko

text: Maakunta 43: Hunan


title: Kiinan moottoritieverkko

text: Maakunta 44: Guangdong


title: Kiinan moottoritieverkko

text:
Autonominen alue 45: Guangxi
Guangxin maakunnassa myös valtakunnallisilla moottoriteillä on maakunnallinen numero


title: Kiinan moottoritieverkko

text: Maakunta 46: Hainan


title: Kiinan moottoritieverkko

text: Kaupunki 50: Chongqing


title: Kiinan moottoritieverkko

text: Maakunta 51: Sichuan


title: Kiinan moottoritieverkko

text:
Maakunta 52: Guizhou
Guizhoun maakunnassa myös valtakunnallisilla moottoriteillä on maakunnallinen numero


title: Kiinan moottoritieverkko

text: Maakunta 53: Yunnan


title: Kiinan moottoritieverkko

text: Autonominen alue 54: Tiibet


title: Kiinan moottoritieverkko

text: Maakunta 61: Shaanxi


title: Kiinan moottoritieverkko

text: Maakunta 62: Gansu


title: Kiinan moottoritieverkko

text: Maakunta 63: Qinghai


title: Kiinan moottoritieverkko

text: Autonominen alue 64: Ningxia


title: Kiinan moottoritieverkko

text: Autonominen alue 65: Xinjiang


title: Ihmisääni

text: Ihmisääni syntyy ihmisen puhaltaessa ilmaa ulos keuhkoistaan äänihuulten, kurkun sekä suun tai nenän kautta. Ääni syntyy äänihuulten värähdellessä ja muuntuu nielun ja suun onteloissa niiden yksilöllisten ominaisuuksien ja asennon mukaan. Ihmisääni koostuu matalasta perusäänestä ja useista eritaajuuksisista ylä-äänistä. Ihmiset käyttävät ääntään etenkin puhumiseen ja muuhun kommunikointiin.


title: Ihmisääni

text: Äänen perustaajuuteen vaikuttaa äänihuulten koko ja ääniväylä. Mitä suuremmat äänihuulet, sitä matalampi ääni. Ihmisen puheäänen taajuusalue on 80 hertsin (värähtelyä sekunnissa, lyhenne Hz) ja 10 000 hertsin välillä. Miehen puheäänen perustaajuus eli puhekorkeus on keskimäärin 100–130 Hz ja naisen 180–220 Hz eli yhden oktaavin korkeampi. Lapsen ääni on keskimäärin 300 Hz. Perusäänen lisäksi ihmisäänessä on mukana suuri joukko ylä-ääniä.


title: Ihmisääni

text: Ihmisen ääniala koostuu kaikista niistä sävelkorkeuksista, jotka hän pystyy tuottamaan. Ihmisen optimaalinen puhekorkeus on se sävelkorkeusvaihtelualue, jolla puheentuotto on hänelle vaivattominta ja jolla sekä voimakkuuden että sävelkorkeuden vaihtelu on helppoa.


title: Ihmisääni

text: Ihminen nostaa äänensä sävelkorkeutta tehokkaimmin venyttämällä äänihuuliaan, jolloin kudoksen jäykkyys lisääntyy ja se värähtelee nopeammin kuin velttona. Myös äänihuulten alaisen ilmanpaineen kasvattaminen nostaa sävelkorkeutta. Sävelkorkeus nousee myös kun ääniraon sulkua tehostetaan niin, että vain osa äänihuulista pääsee värähtelemään. Sävelkorkeus laskee, kun sävelkorkeutta nostavat lihakset rentoutuvat. Ääntä voi madaltaa myös aktiivisesti.


title: Ihmisääni

text: Normaali puheääni on voimakkuudeltaan 50–60 desibeliä, kovaäänisillä ihmisillä jopa 65 dB. Selkeän kuiskauksen voimakkuus on 30–40 dB. Jotkut miehet pystyvät huutamaan yli 100 dB:n voimakkuudella.


title: Ihmisääni

text: Ihminen voimistaa ääntään glottiksen tasolla pääasiallisesti lisäämällä äänihuulten alapuolista ilmanpainetta ja lähentämällä äänihuulia toisiaan vasten. Paineen lisäys saadaan aikaan aktivoimalla uloshengityslihaksia. Äänenvoimakkuutta voi säätää muuttamalla äänihuulivärähtelyn tapaa sekä ääniväylän kokoa ja muotoa.


title: Ihmisääni

text: Lapsilla on korkea ääni. Murrosiässä etenkin poikien äänihuulet kasvavat, minkä seurauksena ääni madaltuu. Vanhemmiten miesten ääni muuttuu taas hiukan korkeammaksi, mikä johtuu äänihuulten väliin tulevasta vuotoraosta, jota tukittaessa äänihuulet jännittyvät. Jos poika kastroidaan ennen murrosikää, hänen äänensä jää naismaisen korkeaksi. Koska tällaiseen ääneen kuitenkin yhdistyy miehen äänen voima, kastraattilaulajat olivat suosittuja Euroopassa aina 1800-luvulle asti.


title: Ihmisääni

text: Ihmisen ääni syntyy kun keuhkoista tuleva ilmavirta kulkee kurkunpäässä aataminomenan kohdalla sijaitsevien äänihuulten välistä. Äänihuulet värähtelevät edestakaisin, mikä synnyttää soinnilliset ääneet kuten vokaalit sekä soinnilliset konsonantit kuten /m, n, d, j ja r/. Äänihuulista ääni jatkaa ylöspäin nielun ja suun onteloihin, joilla on tyypilliset resonanssitaajuudet. Kun ääni kulkee näiden onteloiden läpi, onteloiden resonanssitaajuuksia vastaavat taajuudet voimistuvat.


title: Ihmisääni

text: Äänteet artikuloidaan ääniväylässä olevien artikulaatioelimien eli kielen, huulten, kitapurjeen ja osittain glottiksen avulla. Jos kitapurje sulkee nenäportin, ilma kulkee ulos vain suun kautta ja äänteet ovat oraaleja. Jos nenäportti on auki ja suuväylä jostain kohdasta kiinni, äänteet ovat nasaaleja, kuten /m, n ja ŋ/. Frikatiivit kuten /s, f ja h/ tuotetaan niin, että ääniväylään muodostetaan niin ahdas kapeikko, että syntyy hälyääntä. Klusiilit kuten /k, p ja t/ tuotetaan niin, että ääniväylä suljetaan hetkeksi kokonaan, minkä jälkeen sulun purkaminen tuottaa poksahtavan hälyäänen ja joskus myös lyhyen hankausäänen. Täryäänne /r/ tuotetaan kielenkärjellä. Vokaalien väliset erot syntyvät kielen ja suuaukon asennon eroista.


title: Ihmisääni

text: Rekisteri on tapa tuottaa ääniä samalla periaatteella eli äänihuulten samankaltaisella värähtelyllä. Yhdessä rekisterissä äänenväri kuulostaa samanlaiselta. Rekisteri on yhteydessä sävelkorkeuteen niin, että muuttaessaan äänenkorkeuttaan tietyn rajan yläpuolelle tai alapuolelle henkilö joutuu vaihtamaan rekisteriä. Myös äänenvoimakkuuden vaihto voi edellyttää rekisterin vaihtamista. Jotkin sävelkorkeudet henkilö voi kuitenkin tuottaa useammassa kuin yhdessä rekisterissä. Rekistereitä erotellaan neljä, matalimmasta korkeimpaan: narina, modaalirekisteri, falsetti ja vihellysrekisteri.


title: Ihmisääni

text: Ihmisen lauluääniala on yleensä 2–3 oktaavia. Koulutetun laulajan äänessä korostuu noin 2 000 hertsin tienoilla oleva taajuusalue. Se syntyy kurkunpään laskeutumisesta koulutuksen tuloksena. Tämän ansiosta laulajan ääni ei peity kovin helposti orkesterin alle, sillä orkesterimusiikissa 2 000 hertsin taajuudet ovat vähäisiä.


title: Ihmisääni

text: Oopperamusiikissa mies- ja naislaulajien erikorkuiset äänialat on nimetty ääniluokiksi sopraanosta bassoon.


title: Ihmisääni

text: Laulaja voi rikkoa äänellään lasin. Jos hän laulaa tarkalleen lasiesineen ominaisvärähtelytaajuudella, esine resonoi ja sen värähtely yltyy, kunnes se särkyy.


title: Ihmisääni

text: Kuiskauksessa äänirako on osittain auki, jolloin ilma hankautuu ääniraon reunojen kautta ulos, niin että syntyy hankaava kuiskausääni. Kuiskauksessa matalien taajuuksien osuus vähenee normaaliin puheääneen verrattuna. Vokaalit vaimenevat, mutta konsonantit säilyvät lähes muuttumattomina, minkä ansiosta kuiskauksesta voi saada selvää.


title: Ihmisääni

text: Soinnittomat konsonantit sisältävät korkeampia taajuuksia kuin soinnilliset. Joitain esimerkkejä konsonanttien taajuuksista:Vokaaleissa on kahdesta neljään taajuusaluetta. Jokaisella vokaalilla on omat taajuusalueensa.


title: Ihmisääni

text: Vokologia on tiede, joka tutkii ja harjoittaa ihmisääntä. Fonetiikka on tiede, joka tutkii puhetta sen kaikissa muodoissa. Artikulatorinen fonetiikka tutkii kaikkea äänenmuodostukseen liittyvää. Äänentuottoa voidaan tutkia monin keinoin, kuten kurkkupeilitutkimuksella, stroboskopialla, digitaalisella ylinopeuskuvauksella, EMG-menetelmällä tai ultraäänitutkimuksella.


title: Kiss and cry

text:
Kiss and cry (myös kiss-and-cry) on nimitys alueelle, jossa taitoluistelijat ja heidän valmentajansa odottavat tulosten julkistamista kilpailuohjelman jälkeen. Alue on sijoitettu taitoluistelukentän yhteyteen ja luistelijat poistuvat sinne suoraan jäältä.
"Kiss and cry" -alueella on merkittävä rooli tämän päivän taitoluistelukilpailuissa; lajin vahvan tunnelatauksen korostamisen lisäksi mainostajien logoilla täytetty tausta sekä mahdolliset tuotesijoittelut tuovat näkyvyyttä kilpailujen sponsoreille. Taitoluistelija Sonia Bianchetti Garbaton mukaan nimen "kiss and cry" keksi hänen suomalainen ystävänsä Jane Erkko, joskin useita muitakin syntytarinoita on esitetty.


title: Foster Wheeler Energia

text: Foster Wheeler Energia Oy on suomalainen, kansainväliseen Foster Wheeler -konserniin kuuluva teollisuusyritys, joka on erikoistunut voimalaitosten kiertopetikattiloihin, leijukerroskattilan erääseen erikoistyyppiin.


title: Foster Wheeler Energia

text: Foster Wheelerin mukaan kiertopetitekniikka (circulating fluidized-bed, CFB) mahdollistaa erilaisten kiinteiden polttoaineiden käytön. Matalassa lämpötilassa tapahtuva tehokas palaminen soveltuu sekä hiilelle että biomassalle ja kierrätyspolttoaineille. Hiilidioksidipäästöjä voidaan näin pienentää kustannus- ja energiatehokkaammin kuin perinteisillä pölypolttokattiloilla.


title: Foster Wheeler Energia

text: Foster Wheeler Energia Oy toimii Espoossa ja Varkaudessa. Sillä on tytäryhtiöt Ruotsissa ja Saksassa. Yhtiön liikevaihto vuonna 2013 oli 228 miljoonaa euroa ja henkilöstömäärä 537.


title: Foster Wheeler Energia

text: Foster Wheeler Energian historia juontaa vuoteen 1851, jolloin Varkauteen perustettiin Wahlin konepaja. Sen tuotteita olivat höyrykoneet, -veneet ja -pannut sekä raami- eli kehäsahat. Vuosina 1909–1995 konepaja oli A. Ahlström Osakeyhtiön omistuksessa.


title: Foster Wheeler Energia

text: 1960-luvun alussa Ahlströmin Varkauden konepajalla aloitettiin leijupetikattiloiden rakentaminen. Kiinnostus tähän monenlaisia polttoaineita mahdollistavaan teknologiaan lisääntyi ympäristövaatimusten alkaessa kiristyä. Ahlströmin Karhulan laboratorioon perustettiin vuonna 1969 leijukerrospolton tutkimus- ja kehitysosasto, mikä johti kiertopetitekniikkaan perustuvan Pyroflow-kattilatekniikan syntymiseen. Ahlströmin omat tehtaat Kauttualla ja Pihlavassa olivat uuden teknologian ensimmäiset asiakkaat. Yhdysvaltain lupaaville markkinoille Ahlström perusti 1980 Gulf- ja Shell-yhtiöiden kanssa yhteisyrityksen Pyropower Inc San Diegoon. Ahlström laajensi Pyropower-toimintaansa kattiloiden valmistuksesta kattilalaitosten kokonaistoimituksiin. Vuonna 1986 se osti Kymi-Strömberg Oy:n Heinolan kattilaliiketoiminnan ja seuraavana vuonna Rauma-Repolan suunnitteluyksikön Kaarinasta. Myös Japaniin perustettiin yhteisyritys. Vuonna 1989 Pyropower-divisioonan liikevaihto oli 900 miljoonaa markkaa ja henkilöstömäärä 1 220, josta Suomessa 730. Vuonna 1990 Ahlström Pyroflow’lla oli noin 40 prosentin maailmanmarkkinaosuus leijupetikattiloissa.


title: Foster Wheeler Energia

text: Suomen 1990-luvun alun lamavuosina Pyropower irtisanoi Varkaudessa noin 150 työntekijää. Vuonna 1993 Ahlström hankki enemmistön puolalaisesta Fakop-kattilanvalmistajasta sekä Outokumpu Ecoenergyn kattilaliiketoiminnan.


title: Foster Wheeler Energia

text: Vuonna 1995 Ahlström myi konepajan ja Pyropower-nimellä tunnetun kattilatuotannon Foster Wheelerille, Yhdysvalloissa 1927 kahden yhtiön fuusiona perustetulle 14 000 työntekijän suuryhtiölle, jonka päämaja on Sveitsissä. Syynä myyntiin olivat kattilabisneksen rajut suhdannevaihtelut, teknologiset riskit ja Ahlströmin tuntemattomuus energia-alan toimittajana. Foster Wheeler puolestaan sai kaupassa omaa kattilatekniikkaansa paremmin menestynyttä teknologiaa sekä jalansijaa Euroopassa.


title: Luettelo Kiinan valtakunnallisista moottoriteistä

text: Vuosien 2013-2030 moottoritiesuunnitelmasta jätettiin pois useita moottoriteitä, jotka tullaan numeroimaan myöhemmin valtakunnallisiksi. Näiden lista on suuntaa-antava; joitain moottoriteitä saatetaan lisätä valtakunnalliseen verkkoon ennen seuraavien moottoriteiden numerointia, jolloin puuttuvien nelinumeroisten teiden viimeinen numero saattaa muuttua. Näin saattaa käydä myös, jos kaikkia teitä ei numeroida kerralla.


title: Pyhän Sofian katedraali (Polatsk)

text:
Pyhän Sofian katedraali eli Polatskin Pyhän Sofian katedraali (, tai eli ) on alkujaan vuosina 1044–1066 rakennettu, kansallisesti ja historiallisesti tärkeimpiin kuuluva kirkkorakennus Valko-Venäjän Vitsebskin alueen Polatskissa Väinäjoen pohjoisrannalla.
Kirkon rakennustyyli on muuttunut useassa vaiheessa, eikä se enää edusta varhaista Polatskin ruhtinaskunnan arkkitehtuuria. Katedraali vaurioitui merkittävästi tsaari Pietari I:n ruutivaraston räjähdyksessä 1710, mutta kunnostettiin 1738–1750. Kirkkoa on restauroitu myös myöhemmin.


title: Pyhän Sofian katedraali (Polatsk)

text: Kirkkorakennus on nykyisin osa Polatskin historiaan ja kulttuuriin keskittyvää museoaluetta. Rakennukseen vuonna 1987 avattu museo keskittyy kirkon rakennushistoriaan; toisinaan kirkon 304-paikkaisessa konserttitilassä järjestetään urkukonsertteja.


title: Heinäsirkkahaukka

text: Heinäsirkkahaukka ("Butastur rufipennis") on pitkäsiipihaukkojen sukuun kuuluva afrikkalainen petolintu. Sitä tavataan Saharan eteläpuolella Senegalista ja Guineasta mantereen poikki Etiopiaan, Keniaan ja Somalian eteläosiin ulottuvalla vyöhykkeellä.


title: Heinäsirkkahaukka

text: Sen elinpiiriä ovat trooppiset kosteikot, viljelymaat, ruohikot, kuivat savannit, pensastot ja metsät. Sen kannan arvioidaan olevan vähenemässä ylilaidunnuksen ja kuivuuden vuoksi.


title: Valkosilmähaukka

text: Valkosilmähaukka ("Butastur teesa") on pitkäsiipihaukkojen sukuun kuuluva lintu. Sitä tavataan Etelä-Aasiassa Bangladeshissa, Kiinassa, Intiassa, Iranissa, Myanmarissa, Nepalissa, Pakistan]issa.


title: Valkosilmähaukka

text: Sen elinpiiriä ovat viljellyt maat, ruohikot, savannit ja pensaikot. Sitä ei esiinny yleensä metsissä.


title: Joki (albumi)

text: Joki on suomalaisen laulaja-lauluntekijä John McGregorin akustinen esikoisalbumi vuodelta 2005.Kaikki kappaleet ovat John McGregorin säveltämiä ja sanoittamia. Laulujen sanat ovat CD-levyn mukana seuraavalla vihkosella.


title: Elintarvikkeiden säteilyttäminen

text: Elintarvikkeiden säteilyttäminen tarkoittaa elintarvikkeiden käsittelemistä ionisoivalla säteilyllä. Elintarvikkeiden säteilyttäminen ei tee niistä radioaktiivisia.


title: Sherwood

text: Sherwood voi viitata seuraaviin:


title: E.T. (kappale)

text: "E.T." on amerikkalaislaulaja Katy Perryn kappale hänen kolmannelta, Teenage Dream-studioalbumilta. Kappaleen singleversio sisältää räppiversioita Dr. Lukelta, Ammolta, Max Martinilta ja Kanye Westiltä, joista kaikki sanoittivat kappaleen, sekä tuotosta vastasi Kanye West. "E.T." julkaistiin alun perin 17. elokuuta 2010 albumin kolmantena promosinglenä. Se kuitenkin julkaistiin 16. helmikuuta 2011 "Teenage Dreamin" neljäntenä virallisena singlenä. Kappaleesta julkaistiin remixejä sisältävä EP 4. maaliskuuta 2011.


title: E.T. (kappale)

text: Kappale sijoittui listan kärkeen Yhdysvalloissa, Kanadassa, Uudessa-Seelannissa ja Puolassa. Kappale pääsi viiden parhaan joukkoon Australiassa, Irlannissa ja Britanniassa, sekä 20 parhaan joukkoon kymmenessä muussa Euroopan valtiossa. "E.T." sai arvostelijoilta ristiriitaisen vastaanoton, jotkut kriitikot kehuivat Perryn vokaaleja, kun taas Westin räptyyli sai ristiriitaista palautetta.


title: E.T. (kappale)

text: Kappaleeseen liittyvän musiikkivideon ohjasi Floria Sigismondi. Videolla Perry ja West esiintyvät ulkoavaruudessa. MTV.com:ssa 31. maaliskuuta 2011 tapahtuneen julkaisun jälkeen video sai positiivisen vastaanoton kriitikoilta. Perry on esittänyt kappaleen hänen California Girls Tourilla (2011), sekä joissakin TV-ohjelmissa kuten American Idolissa. Kuten "Teenage Dreamin" aiemmat singlet, "E.T." on ollut laajalti käytössä coverkappaleena. Nielsen Broadcast Data Systemsin tietojen mukaan kappale valittiin 5. tammikuuta 2012 Yhdysvaltain radiokanavien vuoden 2011 neljänneksi soitetuimmaksi kappaleeksi 526 000 soittokerralla.


title: James Nikander

text: James Nikander (entiseltä taiteilijanimeltään Musta Barbaari, s. 11. lokakuuta 1990 Turku) on suomalainen rap-artisti, somepersoona ja entinen kehonrakentaja. Hän tuli tunnetuksi musiikkivideollaan ”Salil eka salil vika” vuonna 2013.


title: James Nikander

text: Nikanderin äiti Edina Nikander on tansanialainen ja isä suomalainen. Hän ei ole tavannut isäänsä sen jälkeen kun oli kaksivuotias. Hänellä on sisko ja kaksi veljeä.


title: James Nikander

text: Hän vietti nuoruutensa Helsingin Vuosaaressa. Ilta-Sanomien haastattelun mukaan Nikander pyöri nuorena jengeissä, muttei jalkapalloharrastuksen ja hyvien kavereidensa ansiosta koskaan mennyt liian syvälle jengielämään. Nikanderin vanhemmat erosivat hänen ollessaan kolmevuotias, ja rikkinäinen lapsuus vaikutti nuoruuteen. Kasvettuaan vanhemmaksi ja tultuaan uskoon hän palasi ”normaaliin” elämään. Hän pelasi nuorena jalkapalloa laitahyökkääjänä, mutta ura katkesi teini-iässä polvivammaan. Tämän jälkeen hän alkoi harrastaa kehonrakennusta. Myös ensimmäiset Mustan Barbaarin YouTube-videot kuvattiin Liikuntamylly-kuntosalilla.


title: James Nikander

text: Keväällä 2017 Musta Barbaari kilpaili "Tanssii tähtien kanssa" -ohjelman kymmenennellä tuotantokaudella. Parinsa Katri Mäkisen kanssa hän putosi kisasta kuudentena.


title: James Nikander

text: Musta Barbaari poltti Porin Jazzin festivaalialueella 14. heinäkuuta 2017 marihuanaa, ja hänet tuomittiin marraskuussa 2017 huumausainerikoksesta 10 päiväsakkoon, joka hänen tuloillaan oli 200 euroa, ja lisäksi hänen piti maksaa 40 euron rikosuhrimaksu.


title: James Nikander

text: Joulukuussa 2017 Nikanderin äiti ja sisko tuomittiin sakkoihin. Tapaus herätti kohua kesällä 2016, kun Nikander pyysi julkista anteeksipyyntöä poliiseilta, että heitä on kohdeltu väärin. Tapauksen silminnäkijät kertoivat toista, ja äiti sai tuomion virkamiehen vastustamisesta ja sisko niskoittelusta.


title: James Nikander

text: Musta Barbaari esiintyi JVG:n kesällä 2012 julkaistulla ”Töttöröö”-musiikkivideolla. Mustan Barbaarin esikoissingle "Salil Eka Salil Vika" oli viikolla 38/2013 Suomen virallisen singlelistan kärjessä. Latauslistalla singlen paras sijoitus oli kuudes. Kappaleella ja videolla vierailee rap-artisti Aksim, ja sen tuotannosta vastasi Palmroth.


title: James Nikander

text: Mustan Barbaarin videot on kuvannut Eino Manner, ja niitä on tekemässä myös Prinssi Jusuf (Iyouseyas Belayneh). Yhdessä he tekevät myös "Taru painojen herrasta" -videoblogia YouTubeen. Maaliskuussa 2015 Mustan Barbaarin YouTube-kanavalla oli yli 37 000 tilaajaa, ja Instagramissa hänellä on yli 100 000 seuraajaa.


title: James Nikander

text: Tammikuussa 2014 Musta Barbaari alkoi juontaa Radio Helsingin ohjelmaa "Mustan Barbaarin Savumerkki" yhdessä Prinssi Jusufin kanssa. Heinäkuussa 2014 Musta Barbaari aiheutti kohua juostuaan lavalle kesken Megadethin konsertin Qstockissa.


title: James Nikander

text: Elokuun 2014 alussa Musta Barbaari vahvisti suunnittelevansa uutta singleä, mutta totesi kuitenkin, ettei albumi ole suunnitelmissa. Huhtikuussa 2015 Musta Barbaari julkaisi Ruudolfin Lihamyrsky -levy-yhtiön kautta singlen ”Kuka pelkää pimeet”.


title: James Nikander

text: Elokuussa 2014 julkaistiin Mustan Barbaarin ja Tomi Takamaan tekemä "Salil eka salil vika" -kirja.


title: James Nikander

text: Lokakuussa 2014 Nikander sijoittui kehonrakennuksen SM-kisojen Men’s physique -sarjassa toiseksi.


title: James Nikander

text: Joulukuussa 2017 Nikander teki ensiesiintymisensä "Salatut elämät" -sarjassa. Hän oli mukana Nelonen-kanavan Selviytyjät Suomi -tosi-tv-sarjassa vuonna 2018.


title: James Nikander

text: Nikander ilmoitti luopuvansa taiteilijanimestään Musta Barbaari vuonna 2018.


title: Gonten

text: Gonten on kunta Koillis-Sveitsissä, Appenzell Innerrhodenin kantonissa. Kunnassa on noin 1 500 asukasta.


title: Gonten

text: Gonten sijaitsee kumpuilevalla ylänköalueella, noin 10 kilometriä Sankt Gallenista etelään. Gontenin korkein vuori on Kronberg (1 663 m mpy.), jonne on köysirata Jakobsbadin kylästä.


title: Gonten

text: Gonteniin on Appenzeller Bahnen -yhtiön rautatieyhteys Herisausta ja Appenzellistä.


title: Heleena Savela

text: Terttu Heleena Savela (s. 13. elokuuta 1950 Lappajärvi) on suomalainen toimittaja ja Helsingin Sanomain Säätiön entinen yliasiamies.


title: Heleena Savela

text: Savela valmistui yhteiskuntatieteiden maisteriksi Tampereen yliopistosta 1978 ja aloitti uransa "Helsingin Sanomien" toimittajana. Hän eteni toimituksen esimieheksi ja toimituspäälliköksi ja aloitti lehden viikonlopputoimituksen päätoimittajana 1997. Hänen vastuullaan olivat "Helsingin Sanomien Kuukausiliite", "Nyt"-viikkoliite ja "Helsingin Sanomien" sunnuntainumeron erikoissivut.


title: Heleena Savela

text: Savela nimitettiin Helsingin Sanomain Säätiön yliasiamieheksi 2006, jolloin Helsingin Sanomain 100-vuotissäätiö ja Päivälehden Arkistosäätiö yhdistettiin.


title: Heleena Savela

text: Heleena Savela toimi Nuorsuomalaisen Sanomalehtimiesyhdistyksen puheenjohtajana 1995–2007.


title: Last Friday Night (T.G.I.F.)

text: ”Last Friday Night (T.G.I.F.)” on yhdysvaltalaisen poplaulaja Katy Perryn kappale. Kappaleen tuottivat Dr. Luke ja Max Martin, jotka myös sanoittivat sen Perryn ja Bonnie McKeen Playback Recording Studiolla Perryn kolmannelle studioalbumille, "Teenage Dreamille". Perryn mukaan hän sai inspiraation kappaleen sanoitukseen villisti juhlitun yön jälkeen. Kappaleen julkaisi Capitol Records albumin viidentenä singlenä 6. kesäkuuta 2011. Musiikiltaan kappale on NRG-popkappale, jossa on viittauksia myös dancepopista. Jotkin kieliasultaan rajut sanat on usein sensuroitu kappaleen radioversioissa. Kappaleen nimessä esiintyvä ”T.G.I.F.” on akronyymi sanoista ”thank God it’s friday”.


title: Last Friday Night (T.G.I.F.)

text: Kappale sai vaihtelevia vastaanottoja ristiriitaisista positiivisiin, joista osa korosti sen toimivaa ja iskevää luonnetta. Kappaleen sanoitus sai kuitenkin ristiriitaisen vastaanoton; jotkut sanoivat sanoituksen olevan hauska ja seksikäs, toiset taas kokivat sen elottomaksi. Kappale oli Pohjois-Amerikassa listamenestys päästen Billboard Hot 100- ja Canadian Hot 100 -listojen kärkeen. Perryn aiempien singlejen tapaan se saavutti myös monilla muilla Yhdysvaltain radiolistoilla kärkisijan, kuten Hot Digital Songs, Pop Songs, Radio Songs ja Hot Dance Club -listoilla. Kappale saavutti ensimmäisen sijan myös Slovakiassa ja Tšekissä sekä pääsi kymmenen parhaan joukkoon Itävallassa, Irlannissa, Italiassa ja Puolassa.


title: Last Friday Night (T.G.I.F.)

text: Kappaleen musiikkivideon ohjasi Marc Klasfeld. Videolla Perry esiintyy ”Kathy Beth Terrynä” kotijuhlissa, jotka ovat täynnä musiikkia ja tanssia. Juhlan aikana Terryn ystävä laittaa hänet juhlakuntoon, minkä jälkeen hän kiinnittää muiden juhlijoiden huomion itseensä. Videolla esiintyy monia artisteja ja näyttelijöitä, kuten Rebecca Black, Corey Feldman, Debbie Gibson, Kenny G ja Hanson sekä Kevin McHale ja Darren Criss "Glee"-televisiosarjasta. Ohjaajan mukaan videon inspiraatioina olivat "Synttärit", John Hughesin elokuvat ja muut 1980-luvun high school -elokuvat. Kappale voitti "Favorite Music Video" -palkinnon People’s Choice Awards -gaalassa.


title: Schwende

text: Schwende on kunta Koillis-Sveitsissä, Appenzell Innerrhodenin kantonissa. Kunnassa on noin 2 100 asukasta.


title: Schwende

text: Schwende on pinta-alaltaan Appenzell Innerrhodenin suurin kunta. Pohjoisessa kunta rajoittuu Appenzellin kuntaan kuitenkin niin, että osa Appenzellin kylästä on Schwendeä. Schwende on kumpuilevaa ylänköaluetta ja vuoristoa. Schwenden korkein vuori on Säntis (2 502 m mpy.).


title: Schwende

text: Appenzeller Bahnen -yhtiön rautatie kulkee Schwenden halki Appenzellistä Wasserauenin kylään.


title: Keijo Kylävaara

text: Keijo Uolevi Kylävaara (s. 14. joulukuuta 1921 Punkalaidun) on suomalainen toimittaja ja tietokirjailija. Hän toimi Helsingin Sanomien päätoimittajana vuosina 1970–1983.


title: Keijo Kylävaara

text: Kylävaara toimi uransa alussa tietotoimiston United Pressin toimittajana 1947–1951, Suomen Tietotoimiston toimitussihteerinä 1951 ja Uutis-Keskuksen toimittajana 1952–1954.


title: Keijo Kylävaara

text: Vuonna 1954 Kylävaara siirtyi Uuteen Suomeen, jossa toimi muun muassa lehden kirjeenvaihtajana Saksan Liittotasavallan pääkaupungissa Bonnissa 1958–1961. Helsingin Sanomissa Kylävaara toimi muun muassa uutispäällikkönä 1963–1965, toimituspäällikkönä 1965–1970 ja päätoimittajana vuoteen 1983, jolloin hän jäi eläkkeelle. Hän on myös suomentanut muutamia kirjoja.


title: Keijo Kylävaara

text: Toimittaja Ilkka Kylävaara on Keijo Kylävaaran poika.


title: Rüte

text: Rüte on kunta Koillis-Sveitsissä, Appenzell Innerrhodenin kantonissa. Kunnassa on noin 3 400 asukasta. Rüten alue koostuu monista kylistä, mutta Rüte-nimistä kylää ei ole olemassa. Pohjoisessa kunta rajoittuu Appenzellin kuntaan niin, että osa Appenzellin kylästä on Rüteä. Muita kyliä ovat muun muassa Steinegg, Brülisau ja Eggerstanden.


title: Rüte

text: Schwende on suurelta osin vuoristoa. Rüten korkein vuori on Altmann (2 435 m mpy.). Tunnettu on myös Hoher Kasten (1 791 m mpy.), jonne on köysirata Brülisaun kylästä.


title: Rüte

text: Appenzeller Bahnen -yhtiön rautatiet Appenzellistä Wasseraueniin ja Gaisiin kulkevat Rüten kautta.


title: Robin Hood (täsmennyssivu)

text:
Robin Hood on englantilaisen kansanperinteen hahmo, jonka mukaan moni asia on nimetty, esimerkiksi:
Lisää Robin Hood -tarinoihin perustuvia kulttuurituotteita on lueteltu artikkelissa Robin Hood populaarikulttuurissa.


title: La Di Da

text: La Di Da on saksalaisyhtye Baracudan kappale. Se julkaistiin yhtyeen neljäntenä singlenä 14. toukokuuta 2007, ja sen tuotannosta vastasivat Axel Konrad sekä Ole Wierk. Singlestä on myös julkaistu EP 6. syyskuuta 2007. "La Di Da" pääsi listoille vain kotimaassaan, jossa se ylsi 67. sijalle. Skandinaviassa single on julkaistu DJ Beat Records Scandinavian kautta.


title: La Di Da

text: Digital DownloadDigital Download - EP


title: Schlatt-Haslen

text: Schlatt-Haslen on kunta Koillis-Sveitsissä, Appenzell Innerrhodenin kantonissa, Sankt Gallenin kaupungin eteläpuolella. Kunnassa on noin 3 400 asukasta. Schlatt-Haslenin kunta muodostettiin vuonna 1873 Schlattin ja Haslenin kylistä. Lisäksi kuntaan kuuluu Enggenhüttenin kylä sekä Wonnensteinin luostari, joka sijaitsee Teufenin kunnan sisällä (sijainti:).


title: Schlatt-Haslen

text: Schlatt-Haslen on suurelta osin kumpuilevaa ylänköä Sitterjoen varrella.


title: Indolitsiini

text: Indolitsiini (CHN) on heterosyklinen aromaattinen yhdiste ja indolin isomeeri. Yhdistettä voidaan käyttää orgaanisessa synteesissä valmistettaessa muita orgaanisia yhdisteitä.


title: Indolitsiini

text: Huoneenlämpötilassa indolitsiini on valkoista kiteistä ainetta, jonka haju muistuttaa naftaliinin hajua. Yhdiste liukenee hyvin happoliuoksiin ja orgaanisiin liuottimiin. Suolahappoliuokset ovat väriltään punaisia ja bentseeniliuoksissa indolitsiinilla on voimakas violetti fluoresenssi. Indoliin verrattuna indolitsiini on huomattavasti voimakkaampi emäs ja hapot reagoivat sen kanssa muodostaen indolitsiniumionin. Hapot luovuttavat protonin indolitsiinin viereisessä kolmosasemassa sijaitsevalle hiiliatomille, eikä typpiatomille, koska typpiatomin vastaanottaessa protonin muodostuva kationi ei olisi aromaattinen eikä siten niin stabiili.Indolitsiini ei polymeroidu happojen vaikutuksesta yhtä helposti kuin indoli.


title: Indolitsiini

text: Indolitsiinia voidaan valmistaa usealla eri tavalla. Käytettyjä ovat muun muassa 2-metyylipyridiinin ja bromiasetaldehydin välinen reaktio, 2-metyylipyridiinin ja bromipalorypälehapon välisen reaktiotuotteen dekarboksylointi emäksen avulla tai 2-bromipyridiinistä valmistetyn 2-pyridyylilitiumin ja epikloorihydriinin välisen reaktion tuotteen emäskäsittelyn avulla.


title: Indolitsiini

text: Indolitsiinin aromaattinen rengasrakenne on elektronirunsas ja sen reaktiot muistuttavat indolin reaktioita. Indolitsiinille tapahtuvia reaktioita ovat muun muassa elektrofiiliset aromaattiset substituutiot, kuten nitraus, Friedel–Crafts-alkylointi, Friedel–Crafts-asylointi ja Vilsmeier-reaktio. Reaktiot tapahtuvat tyypillisesti C3-hiileen. Indolitsiini voidaan pelkistää vedyn ja platina- tai palladiumkatalyyttien avulla joko osittain tyydyttyneiksi johdannaisiksi tai täysin tyydyttyneeksi indolitsidiiniksi. Dietyyliasetyleenidikarboksylaatin kanssa indolitsiini muodostaa syklatsiinijohdannaisen.


title: Danny Taylor

text: Daniel Taylor (s. 28. huhtikuuta 1986 Plymouth, Englanti, Yhdistynyt kuningaskunta) on kanadalainen brittiläissyntyinen jääkiekkomaalivahti, joka pelaa KHL-joukkue Medveščak Zagrebissa.


title: Danny Taylor

text: OHL-joukkue Guelph Storm varasi Taylorin 137. pelaajana vuonna 2002. Hän pelasi kauden 2002–2003 vielä CJHL-joukkue Cumberland Gradsissa. Taylor pelasi OHL:n tulokaskautensa 2003–2004 Stormin kakkosmaalivahtina Adam Dennisille. Taylor voitti kauden päätteeksi OHL:n mestaruuden. Los Angeles Kings varasi hänet seitsemännellä kierroksella 221. pelaajana . Kaudella 2004–2005 Taylor jakoi varsin tasaisesti torjuntavastuun ensin Dennisin ja sitten hänen tilalleen kaupatun Ryan MacDonaldin kanssa. Viimeisen OHL-kautensa 2005–2006 Taylor pelasi Kingston Frontenacsissa, jossa hän toimi selkeänä ykkösmaalivahtina ja torjui 57 runkosarjaottelussa.


title: Danny Taylor

text: Syyskuussa 2006 Taylor teki kolmivuotisen tulokassopimuksen Los Angeles Kingsin kanssa. Hän pelasi ensimmäisen sopimuskautensa 2006–2007 kokonaan ECHL:ssä edustaen peräti kolmea joukkuetta; Bakersfield Condorsia, Wheeling Nailersia ja Texas Wildcattersia. Kauden 2007–2008 Taylor pelasi pääosin AHL-joukkue Manchester Monarchsissa, jossa tulokaskausi toi 23 runkosarjaottelussa 13 voittoa, viisi tasapeliä varsinaisella peliajalla ja kaksi tappiota. Hän pelasi neljä nollapeliä. Taylor valittiin AHL:n tammikuun 2008 kuukauden pelaajaksi ja hänet valittiin kuukauden aikana myös kerran liigan viikon pelaajaksi. Taylor pelasi kauden aikana myös ensimmäisen NHL-ottelunsa. Hän teki NHL-debyyttinsä 29. maaliskuuta 2008 Dallas Starsia vastaan, jolloin hänet vaihdettiin kolmanteen erään Kingsin maalille Erik Ersbergin tilalle. Taylor päästi kaksi maalia ja joukkue hävisi ottelun lopulta murskalukemin 7–2. Hän edusti kauden aikana myös ECHL-joukkue Reading Royalsia, jonka ykkösmaalivahtina Taylor pelasi lähinnä kevään 2008 pudotuspeleissä.


title: Danny Taylor

text: Kaudella 2008–2009 Taylor sai Monarchsissa tililleen 14 ottelua. Hän pelasi suurimman osan kauden otteluistaan kuitenkin sarjatasoa alempana Royalsissa.


title: Danny Taylor

text: Kaudeksi 2009–2010 Taylor haki paikkaa AHL-joukkue Syracuse Crunchista try-outin kautta, mutta jäi yhdeksän ottelun jälkeen ilman sopimusta ja siirtyi loppukaudeksi ECHL-joukkue Gwinnett Gladiatorsiin. Syksyllä 2010 hän osallistui Columbus Blue Jacketsin harjoitusleirille ja haki NHL-sopimusta, jota Taylor ei kuitenkaan saanut. Hän haki tämän jälkeen pelipaikkaa sen farmijoukkue Springfield Falconsista, jossa Taylor pelasi neljä ottelua, mutta lähti joukkueesta marraskuussa jäätyään ilman sopimusta. Vain paria päivää myöhemmin hän teki loppukauden 2010–2011 kattaneen sopimuksen Saksan DEL-liigassa pelaavan Hamburg Freezersin kanssa.


title: Danny Taylor

text: Syksyllä lopulla Taylor haki pelipaikkaa AHL-joukkue Providence Bruinsista osallistuttuaan joukkueen harjoitusleirille. Noin viikkoa myöhemmin hän siirtyi try-outille ECHL:n Cincinnati Cyclonesiin, Taylor sai joukkueeseen jatkosopimuksen, mutta hänet lainattiin sarjatasoa ylemmäs Springfield Falconsiin ennen ensimmäistäkään ottelua Cyclonesissa. Taylor pelasi Falconsissa kymmenen ottelua, mutta palattuaan Cyclonesin vahvuuteen hän jäi taas ilman ensimmäistäkään ottelua joukkueessa, kun Taylor teki joulukuussa loppukauden 2011–2012 kattaneen sopimuksen AHL-joukkue Abbotsford Heatin kanssa. Elokuussa 2012 hän teki vuoden mittaisen jatkosopimuksen joukkueen kanssa.


title: Danny Taylor

text: Taylor kantoi pääosan Heatin torjuntavastuusta kaudella 2012–2013. Pari viikkoa NHL:n työsulun päätyttyä ja NHL-kauden alettua hän teki helmikuussa 2013 loppukauden kattaneen sopimuksen Calgary Flamesin kanssa, kun joukkueen ykkösmaalivahti Miikka Kiprusoff loukkaantui. Taylor pelasi loppukaudella kaksi NHL-ottelua. Hänen pelasi ensimmäisen kokonaisen NHL-ottelunsa 18. helmikuuta 2013 vieraissa Phoenix Coyotesia vastaan, jolloin Taylor torjui Flamesin 4–0-tappioon päättyneessä ottelussa 37 kertaa. Pääosa hänen loppukaudestaan kului kuitenkin farmissa.


title: Danny Taylor

text: Kaudeksi 2013–2014 Taylor siirtyi kaksivuotisella sopimuksella SHL-joukkue Färjestads BK:hon. Hänen siirtoonsa vaikutti edelliskausina joukkueesta NHL:ään ponnistaneet maalivahdit (Cristopher Nihlstorp, Jonas Gustavsson, Henrik Karlsson ja Alexander Salák). Taylor jäi kuitenkin ykkösmaalivahti Fredrik Pettersson-Wentzelin varjoon. Loppukaudella hän loukkaantui ja Taylorin korvasi Färjestadin kakkosmaalivahtina Pekka Tuokkola. Hän voitti kauden päätteeksi SHL-hopeaa.


title: Danny Taylor

text: Syksyllä 2014 Taylor haki pelipaikkaa Winnipeg Jetsin NHL-joukkueesta, mutta hän jäi kuitenkin ilman sopimusta. Lokakuussa Taylor siirtyi loppukauden 2014–2015 kattavalla sopimuksella KHL-joukkue Dinamo Minskiin. Hän toimi lähinnä Lars Haugenin kakkosmaalivahtina ja pelasi 19 ottelua. Kaudeksi 2015–2016 Taylor siirtyi jatkamaan KHL-uraansa vuoden mittaisella sopimuksella kroatialaiseen Medveščak Zagrebiin. Hän otti joukkueessa ykkösmaalivahdin paikan ja Taylor valittiin KHL:n marraskuun 2015 kuukauden maalivahdiksi ja kuukauden aikana kerran viikon maalivahdiksi. Medveščak menetti kuitenkin pudotuspelipaikkansa täysin omista käsistään ja kauppasi Taylorin loppukaudeksi Tšekin Extraligan HC Sparta Prahaan helmikuussa 2016. Hän jäi pudotuspeleissä joukkueen pääasialliseksi kakkosmaalivahdiksi Tomáš Pöpperlelle. Taylor voitti kauden päätteeksi hopeaa.


title: Danny Taylor

text: Kaudeksi 2016–2017 Taylor palasi taas vuoden mittaisella sopimuksella Medveščak Zagrebiin.


title: Erittäin harvinaiset sairaudet

text: Erittäin harvinaiset sairaudet ovat hyvin harvinaisia tautiluokituksia, niistä luettelo alla. Arvioidut esiintymistiheydet (suluissa) saattavat olla virheellisiä.


title: Arvoitus

text: Arvoitus on tarkoituksellisen hämäävä, arvoituksellinen tai moniselitteinen kysymys, johon oikean vastauksen löytäminen vaatii nokkeluutta. Arvoitukset ovat suosittua ajanvietettä ja osa monen kansan kansanperinnettä. Kuuluisa arvoitus on esimerkiksi niin sanottu "Sfinksin arvoitus": "Mikä käy aamulla neljällä jalalla, päivällä kahdella ja illalla kolmella?" Arvoituksella voidaan tarkoittaa myös jotain vaikeatajuista asiaa tai tapahtumaa, jota ei osata varmasti selittää.


title: Arvoitus

text: Arvoitukset voidaan jakaa kahteen tyyppiin. "Kuvailevat arvoitukset" kuvaavat kohdettaan kuten eläintä, henkilöä, kasvia tai esinettä arvoituksellisella tavalla, kuten kananmunasta: "pieni valkoinen talo, jossa ei ole ovia tai ikkunoita". Toinen arvoitustyyppi ovat "nokkelat kysymykse"t, kuten "Mikä on kaikkein vahvin asia? – Rakkaus: rauta on vahvaa, seppä on rautaa vahvempi, mutta rakkaus voi vallata sepänkin.


title: Arvoitus

text: Arvoitukset voidaan myös jakaa kansan keskuudessa syntyneisiin tai kirjallisiin. Kansanarvoitukset ovat kirjallisia arvoituksia lyhyempiä ja kieleltään yksinkertaisempia.


title: Arvoitus

text: Arvoitus hyödyntää usein sanojen monimerkityksisyyttä. Kysyjä toivoo kuulijan ymmärtävän arvoituksen väärällä tavalla eikä siksi löydä ratkaisua. Sanaleikit ovat tällaisista arvoituksista tunnetuimpia. Kuulijan harhauttaminen tekemään väärä päätelmä on myös yleinen tapa muotoilla arvoitus vaikeaksi, esimerkiksi käyttämällä sanaa "puolet" niin että kuulija luulee automaattisesti sen tarkoittavan että toinen puoli olisikin jotain muuta.


title: Arvoitus

text: Koska arvoituksen rakenne tarjoaa hyvän alustan merkitysten piilottamiselle, niin se soveltuu myös yllätysten tekemiseen pilanteon hengessä. Joskus arvoitukseen lisätään hupia piilotetuilla seksuaalisilla sivumerkityksillä. Yhtäältä vihjeet voivat olla tällä tavalla kaksimielisiä, kuten ”Punainen pää, karvainen varsi, syvälle menee, hyvää tekee. Mikä se on? –Mansikka". Toisaalta vastaus voi olla seksuaalinen merkitykseltään, kuten "Harakka hautaa kaivaa, kaks kelloa kaulassa". Tällä tavalla piilottamalla lisämerkityksiä jompaan kumpaan arvoituksen puoliskoon, joko kysymykseen tai vastaukseen, saadaan arvoitukseen osallistuva henkilö puijattua mahdollisesti häveliäisyyttä ja hämmennystä herättävien aiheiden äärelle, ja näin siis kepposen kohteeksi.


title: Arvoitus

text: "Asiantuntemusarvoitus" edellyttää kuulijalta nokkeluuden lisäksi myös tietoa.


title: Arvoitus

text: Zachris Topeliuksen "Maamme kirjaan" on koottu lukuisia vanhoja suomalaisia arvoituksia. Suomen kansanrunousarkiston arvoituskortisto käsittää noin 120 000 suomalaista arvoitusta.


title: Arvoitus

text: Tunnetussa englantilaisessa "Exeter"-antologiassa ("The Exeter Book"), joka on peräisin 900-luvun lopulta, on noin 90 muinaisenglantilaista runomuotoista arvoitusta. Esimerkki tällaisesta on "Näin olennon kulkemassa tietään / hyvin kauniisti koristellun, / ihmeen taivaltamassa / veden luuksi muuttuneena", joka kuvaa jäävuorta. Runot loppuvat usein riviin "Sano, miksi minua kutsutaan". Arvuuttaja pyrkii johtamaan lukijansa tai kuulijansa harhaan käyttämällä epämääräistä kieltä, kaksimielisiä vihjeitä tai häkellyttäviä kielikuvia. Arvoituksiin ei ole annettu vastauksia; jotkin arvoitukset on ratkaistu, mutta toisiin on keksitty monta mahdollista vastausta.


title: Arvoitus

text: Kirjallisuuden tunnettujen arvoitusten kuvauksiin kuuluu "Hobitti"-kirjan Bilbo Reppulin ja Klonkun välinen arvoituskilpailu. Lewis Carrollin "Liisan seikkailut ihmemaassa" -romaanissa Hullu Hatuntekijä kysyy Liisalta, "Miksi korppi ja kirjoituspöytä ovat samanlaiset?", mutta ei itsekään tiedä absurdiin arvoitukseensa vastausta. Carroll kuvasi kohtauksella vertauskuvallisesti sitä, kuinka lapsi ei ymmärrä aikuisten maailmaa, jossa tuhlataan aikaa ratkaisemattomien kysymysten pohtimiseen.


title: Vuoden 1966 jalkapallon maailmanmestaruuskilpailujen karsinnat

text: Jalkapallon vuoden 1966 MM-kilpailujen karsintoihin otti osaa 74 joukkuetta. Karsinnoista selviytyi 14 joukkuetta Englannissa pelattavaan MM-turnaukseen. Isäntämaa Englanti ja hallitseva mestari Brasilia selviytyivät MM-kilpailuihin ilman karsintaa. Loput 14 kisapaikkaa jakaantuivat maanosaliittojen kesken seuraavasti:


text: UEFA:n 32 joukkuetta jaettiin yhdeksään lohkoon. Lohkoissa pelattiin kaksinkertainen sarja, ja lohkovoittajat selviytyivät MM-kilpailuihin.


text:
Uusinta:
Bulgaria selviytyi MM-kilpailuihin.


text: Länsi-Saksa selviytyi MM-kilpailuihin.


text: Ranska selviytyi MM-kilpailuihin.


text: Portugali selviytyi MM-kilpailuihin.


text: Sveitsi selviytyi MM-kilpailuihin.


text: Unkari selviytyi MM-kilpailuihin.


text: Neuvostoliitto selviytyi MM-kilpailuihin.


text: Italia selviytyi MM-kilpailuihin.


text:
Uusinta:
Espanja selviytyi MM-kilpailuihin.
Syyria vetäytyi karsinnoista tukeakseen Afrikan maita MM-kisapaikkojen jaossa.


text: Etelä-Amerikan 9 karsintoihin osallistuvaa joukkuetta jaettiin kolmeen lohkoon. Lohkovoittajat selviytyivät MM-kilpailuihin. Brasilia selviytyi MM-kilpailuihin ilman karsintaa.


text: Uruguay selviytyi MM-kilpailuihin.


text:
Uusinta:
Chile selviytyi MM-kilpailuihin.


text: Argentiina selviytyi MM-kilpailuihin.


text: Pohjois- ja Keski-Amerikan yhdeksän osallistuvaa joukkuetta jaettiin kolmeen lohkoon, joiden voittajat selviytyivät karsinnan toiselle kierrokselle. Lohkovoittajat pelasivat kaksinkertaisen sarjan, jonka voittaja selviytyi MM-kilpailuihin.


text: Meksiko 2.kierrokselle.


text: Jamaika 2.kierrokselle


text: Costa Rica 2.kierrokselle.


text: Meksiko selviytyi MM-kilpailuihin.


text: Afrikan, Aasian ja Oseanian maat jaettiin kahteen ryhmään, toisessa ryhmässä olivat 15 osallistuvaa Afrikan maata ja toisessa neljä maata Aasiasta ja Oseaniasta.


text: Kaikki 15 karsintoihin osallistuvaa Afrikan maata päättivät vetäytyä karsinnoista protestina sille, että maanosa ei saanut yhtä suoraa paikkaa MM-kilpailuihin. Vetäytyneet Afrikan maat olivat:


text:
Etelä-Korea vetäytyi MM-karsinnoista.
Pohjois-Korea selviytyi MM-kilpailuihin ilman jatkokarsintaa, koska kaikki Afrikan maat luopuivat karsinnoista.


text: MM-kilpailuihin selvinneet joukkueet:


title: Mario Lopez

text: Mario Lopez (s. 10. lokakuuta 1973 San Diego, Kalifornia) on yhdysvaltalainen televisiojuontaja ja näyttelijä. Hänellä on meksikolaiset sukujuuret.


title: Mario Lopez

text: Mario Lopez aloitti uransa lastenohjelmasta "Kids Incorporated", jossa hän oli mukana vuosina 1984–1986. Vuosina 1989–1993 hän näytteli suositussa tilannekomediasarjassa "Saved by the Bell". Tämän lisäksi hän on vieraillut useissa televisiosarjoissa kuten "Tyttökullat" ja "Muodon vuoksi". Vuonna 2006 hän kilpaili "Dancing with the Starsin" amerikkalaisversiossa sijoittuen toiseksi. Vuonna 2008 hän debytoi Broadwaylla musikaalissa "A Chorus Line". Vuodesta 2012 lähtien hän on juontanut "X Factor USA" -tositelevisio-ohjelmaa. Tämän lisäksi hän on kirjoittanut kolme tietokirjaa ja yhden lastenkirjan.


title: Mario Lopez

text: Mario Lopez meni naimisiin tanssija Courtney Mazzan kanssa uudenvuodenpäivänä 2012. Pariskunnalla on kaksi lasta.


title: Heikki Hippa

text: Heikki Hippa on suomalainen, myös Ruotsissa vaikuttanut hyönteistieteilijä. Hippa suoritti filosofian tohtorin tutkinnon Turun yliopistossa vuonna 1978 ja työskenteli sen jälkeen Turun yliopiston eläinmuseossa, kunnes siirtyi 1980-luvun puolivälissä Helsingin yliopiston eläinmuseoon ja myöhemmin Ruotsin luonnonhistorialliseen museoon Tukholmassa, missä hän toimi entomologian professorina. Hipan tärkeimpiä tutkimuskohteita ovat kaksisiipisten lahkoon kuuluvat hyönteiset, etenkin harsosääsket ja kukkakärpäset mutta hän on tutkinut myös hämähäkkejä ja kuvannut näitä noin 30 lajia.


title: Mark-Paul Gosselaar

text: Mark-Paul Gosselaar (s. 1. maaliskuuta 1974 Panorama City, Kalifornia) on yhdysvaltalainen näyttelijä.


title: Mark-Paul Gosselaar

text: Gosselaar aloitti uransa 1980-luvun loppupuolella. Hän nousi kuuluisuuteen vuonna 1989 saadessaan pääroolin suositussa tilannekomediasarjassa "Saved by the Bell". Sarjan teko lopetettiin vuonna 1993, mutta siitä tehtiin myös muutama elokuva. Vuosina 2001–2005 hän näytteli suositussa poliisisarjassa "NYPD Blue" ja vuosina 2008–2009 lakisarjassa "Oikeuden edessä". Vuodesta 2011 lähtien hän on näytellyt lakisarjassa "Franklin & Bash".


title: Mark-Paul Gosselaar

text: Gosselaarilla on hollantilaiset, indonesialaiset ja saksalaiset sukujuuret. Hän meni naimisiin Lisa Ann Russellin kanssa vuonna 1996, mutta he erosivat vuonna 2011. Heillä on kaksi lasta. Vuonna 2012 Gosselaar meni naimisiin Catriona McGinnin kanssa. Pariskunnan ensimmäinen lapsi syntyi syyskuussa 2013.


title: Leevi Mäittälä

text: Leevi Ilmari Mäittälä (s. 12. toukokuuta 1914 Askola) on suomalainen kirjallisuuden tutkija.


title: Leevi Mäittälä

text: Mäittälä on kirjoittanut teoksen kirjailija Johannes Linnankoskesta sekä kaksi Askolan paikallishistoriaa käsittelevää teosta.


title: Koisthuhta

text: Koisthuhta on kulmakunta ja entinen koulupiiri Somerolla. Kulmakunnan asutus on syntynyt pääasiassa Someron Sylvänän, Ollilan ja Paltan kylien talojen vanhoille takamaille Someron pohjoisossa lähellä Jokioisten ja Tammelan kuntien rajaa, osa koulupiirin taloista on kuulunut myös Someron Lahden kylän takamaihin.


title: Koisthuhta

text: Koisthuhdassa toimi vuosina 1924–1966 Koisthuhdan kansakoulu. Aluksi koulu toimi vuokralla Koivulan talossa, oma koulutalo saatiin vuonna 1932. Opettajista pitkäaikaisin oli koulussa vuosina 1935-1966 opettajana toiminut Irja Pylsy (myöhemmin Hippa).


title: Koisthuhta

text: Vuosina 1938-1972 kulmakunnalla toiminut kauppa oli aluksi yksityinen, mutta toimi vuodesta 1955 Someron Osuuskaupan myymälänä. Myöhemmin kulmakunnalla kiersi myymäläauto.


title: Koisthuhta

text: Kulmakunnan halki virtaa Kokemäenjoen vesistöön kuuluvan Loimijoen sivujoen Haapajoen latvahaara Peto-oja (myös "Petojoki" tai "Koisthuhdanoja"). Luonnonmuistomerkkinä on vuonna 1963 rauhoitettu kolmen pitäjän rajakivi, Satulinkivi eli Vahankivi Someron, Tammelan ja Jokioisten rajalla, Vahankiventien varrella.


title: Lilli Vuorela

text: Lijdia (Lilli) Vuorela (11. elokuuta 1914 Rautu – 18. maaliskuuta 2009 Savonlinna) on suomalainen maatalon emäntä ja kirjailija.


title: Lilli Vuorela

text: Lilli Vuorela (o.s. Orlov) kävi kansakoulun ja kotitalouskoulun. Hän opiskeli myös Kansanvalistusseuran kirjeopistossa. Halua olisi riittänyt laajempaankin opiskeluun, mutta maatalon ainoalle tyttärelle se ei ollut mahdollista.


title: Lilli Vuorela

text: Vuorela teki käsikirjoituksen vuonna 1961 valmistuneeseen tv-elokuvaan "Hevosen kaima" (ohjaus Juhani Kumpulainen).


title: Lilli Vuorela

text: Avioiduttuaan rajavartioston palveluksessa olleen Toivo Vuorelan kanssa Lilli Vuorela asui pitkään perheineen Suomussalmella. Siellä hän kirjoitti romaanien, näytelmien ja kuunnelmien lisäksi tuotteliaasti novelleja ja jatkokertomuksia Kolmiokirjan lukemistolehtiin. Hän oli myös entisten rautulaisten kotiseutulehden vakituinen avustaja.


title: Lilli Vuorela

text: Toivo Vuorelan jäätyä eläkkeelle pariskunta muutti 1970-luvun alussa Punkaharjulle. Kirjailijan työ jatkui heidän kodikseen hankkimassaan Lahdenkylän entisessä kansakoulussa. Paikallista menestystä saavutti erityisesti Lilli Vuorelan näytelmä "Siel' koton' Karjalas'", jota esitettiin pitkään Savonlinnan Teatterissa 1970-luvulla.


title: Lilli Vuorela

text: Lilli Vuorela vaikutti Punkaharjun kulttuurielämään muun muassa kulttuurilautakunnan jäsenenä. Kirjallisista ansioistaan hänelle myönnettiin taiteilijaeläke v. 1977.


title: Eric Stonestreet

text: Eric Stonestreet (s. 9. syyskuuta 1971 Kansas City, Kansas, Yhdysvallat) on yhdysvaltalainen näyttelijä. Hänet tunnetaan muun muassa Cameron Tuckerin roolista komediasarjassa "Moderni perhe", josta hänet on palkittu kahdesti Primetime Emmyllä. Hän on myös kolminkertainen Golden Globe-ehdokas.


title: Veikko Helasvuo

text: Veikko Olavi Helasvuo, vuoteen 1926 "Hällström" (2. lokakuuta 1916 Savonlinna – 17. heinäkuuta 1993 Helsinki) oli suomalainen musiikinopettaja ja professori.


title: Veikko Helasvuo

text: Veikko Helasvuo valmistui Helsingin yliopistosta filosofian maisteriksi ja opiskeli vuosina 1935–1939 Helsingin musiikkiopistossa. Vuodesta 1946 hän toimi Sibelius-Akatemiassa säveltapailun ja musiikin historian opettajana. Hän oli Sibelius-Akatemian lehtori 1948–1959, vararehtori 1959 ja rehtori professorin arvonimellä 1971–1981. Lisäksi hän toimi musiikkikriitikkona Helsingin Sanomissa, Ilta-Sanomissa ja Uudessa Suomessa vuosina 1945–1967 sekä pianistina ja kuoronjohtajana. Hänellä oli useita johtotehtäviä eri musiikkijärjestöissä. Helasvuo sai säveltaiteilijain valtionpalkinnon vuonna 1982.


title: Veikko Helasvuo

text: Veikko Helasvuon poika on huilisti Mikael Helasvuo. Mikael Helasvuon serkkuja ovat jazz- ja popmuusikko, pianisti ja säveltäjä Esa Helasvuo ja viulisti ja kapellimestari Pekka Helasvuo.


title: Elä ja anna toisten kuolla (romaani)

text: Elä ja anna toisten kuolla on toinen James Bond -romaani, jonka on kirjoittanut Ian Fleming. Kirja ilmestyi vuonna 1954, suomennettuna vuonna 1966. Elokuvaversio ilmestyi vuonna 1973.


title: Helasvuo

text: Helasvuo on muun muassa seuraavien henkilöiden sukunimi:


title: Sarah Hyland

text: Sarah Jane Hyland (s. 24. marraskuuta 1990 Manhattan, New York, Yhdysvallat) on yhdysvaltalainen näyttelijä. Hänet tunnetaan parhaiten Haley Dunphyn roolista komediasarjassa "Moderni perhe". Hyland on palkittu sarjasta neljästi parhaan näyttelijäkokoonpanon SAG-palkinnolla vuosina 2010–2013. Hän on näytellyt myös Disney Channelin alkuperäiselokuvassa "Nörtti Uljas" (). Vuonna 2014 hän oli juontamassa Teen Choice Awards -gaalaa.


title: Sarah Hyland

text: Sarah Hyland syntyi New Yorkissa Melissa Canadaylle ja Edward James Hylandille. Hänellä on neljä vuotta nuorempi veli Ian.


title: Sarah Hyland

text: Hyland opiskeli Manhattanilla Professional Performing Arts Schoolissa, missä hänen opiskelutovereitaan olivat muun muassa Andrea Bowen ja Taylor Momsen.


title: Sarah Hyland

text: Hyland aloitti näyttelemisen viisivuotiaana, ja hänen debyyttiroolinsa oli vuonna 1997 elokuvassa "Howard Sternin intiimit osat". Vuonna 2000 hän näytteli Audrey Hepburnista kertovassa televisioelokuvassa kahdeksanvuotiasta Audreya. Hyland esiintyi myös Broadway-musikaalissa "Grey Gardens" sekä ravintolaketju Olive Gardenin tv-mainoksessa.


title: Sarah Hyland

text: Hyland on myöhemmin esiintynyt tv-sarjoissa kuten "" ja "Lipstick Jungle". Hylandin tunnetuin rooli on Haley Dunphy palkitussa komediasarjassa "Moderni perhe", jota hän on esittänyt vuodesta 2009 lähtien. Hänellä oli päärooli Disney Channel-kanavan elokuvassa "Nörtti Uljas" vuonna 2011. Hyland on lisäksi esiintynyt elokuvissa kuten "Scary Movie 5" ja "Vampire Academy".


title: Sarah Hyland

text: Vuonna 2012 Hyland osallistui Nintendon mainoskampanjaan.


title: Sarah Hyland

text: Hyland seurusteli näyttelijä Matt Prokopin kanssa vuosina 2010–2014. Syyskuussa 2014 oikeus määräsi Prokopille väliaikaisen lähestymiskiellon Hylandin kerrottua kokeneensa uhkailua ja häirintää.


title: Sarah Hyland

text: Hylandilla diagnosoitiin lapsena munuaisten vajaatoiminta. Vuonna 2012 hän sai munuaissiirrännäisen, luovuttajana toimi hänen isänsä. Hylandin keho alkoi kuitenkin hylkiä siirrännäistä, ja vuonna 2017 hän sai uuden siirrännäisen pikkuveljeltään. Hyland on kertonut joutuneensa elämänsä aikana 16 leikkaukseen sairautensa takia, ja harkinneensa jopa itsemurhaa ensimmäisen siirrännäisen petettyä.


title: Medved

text: Medved () on maalaiskunta ja sen keskuskylä Novgorodin alueen Šimskin piirissä Venäjällä. Se sijaitsee Mšagajoen varrella 14 kilometriä Šimskistä luoteeseen. Kylässä on 1 000 ja kunnassa 2 700 asukasta (vuonna 2012).


title: Medved

text: Medvedin kunnan pinta-ala on 579,66 neliökilometriä. Se rajoittuu pohjoisessa Batetskin ja koillisessa Novgorodin piireihin, idässä ja kaakossa Šimskin kaupunkikuntaan, etelässä Soltsyn piiriin ja lännessä Šimskin piirin Utorgošin maalaiskuntaan. Pinta-alasta 78,7 % on metsää ja 5,7 % maatalousmaata


title: Medved

text: Seutu kuuluu Ilmajärven alankoon, jonka maisemaa leimaavat laajat suoalueet. Kunnan läpi virtaa Šelonin sivujoki Mšaga. Hyötykaivannaisiin kuuluvat turve, hiekka ja sora.


title: Medved

text: Keskuskylän lisäksi kuntaan kuuluu 24 kylää: Bolšije Ugorody, Gornoje Veretje, Klevenets, Kostkovo, Ljubatš, Malyje Ugorody, Menjuša, Mežnik, Nižni Prihon, Novoje Veretje, Raglitsy, Šarok, Sosenka, Staroje Veretje, Staryi Medved, Štšelino, Ušno, Vanets, Verhni Prihon, Veška, Vysokovo, Vzjezdy, Zakibje ja Zaretšje Kahden–kolmensadan asukkaan kyliä ovat Verhni Prihon, Staryi Medved, Menjuša ja Zakibje.


title: Medved

text: Medvedin kautta kulkee Šimskin ja Utorgošin välinen maantie, jolta on yhteys Novgorodin ja Pihkovan väliselle A116-valtatielle. Lähin rautatieasema on Utorgošissa.


title: Medved

text: Tärkein elinkeino on maatalous. Kunnan alueella toimii lihaa, perunaa ja vihanneksia tuottava maatalousyritys Medved, yhdeksän yksityistilaa ja 1 100 asukkaiden palstaviljelmää. Teollisuutta edustavat ompelimo ja sahalaitos.


title: Medved

text: Talouden kehitysnäkymät liittyvät kunnan läpi kulkevaan Itämeren öljyputkeen (BTS-2), jonka ensimmäinen vaihe otettiin käyttöön vuonna 2012. Menjušan lähellä sijaitseva väliasema NPS-7 pumppaa öljyä Laukaansuun satamaan ja Kirišin jalostamolle. Suunnitteilla on myös kaapelitehtaan rakentaminen sekä lakkautetun varuskunta-alueen käyttöönotto.


title: Medved

text: Keskuskylän palveluihin kuuluvat lastentarha, koulu, kulttuuritalo, kirjasto ja pieni poliklinikka. Eräitä julkisia palveluja on myös muissa kylissä.


title: Medved

text: Seudulla on muinaisia asuin- ja hautapaikkoja. Rakennusmuistomerkkeihin kuuluvat Vasili Stasovin suunnittelema Medvedin varuskunta-alue, Bolšije Ugorodyn, Medvedin ja Menjušan kirkot sekä Medvedin vanhat asuin- ja julkiset rakennukset. Historialliset kohteet liittyvät Venäjän kansalaissotaan ja toiseen maailmansotaan. Medvedissä toimii kotiseutumuseo ja Novgorodin alueen vanhin kansanteatteri


title: Ljubnitsa

text: Ljubnitsa () on maalaiskunta ja sen keskuskylä Novgorodin alueen Valdain piirissä Venäjällä. Se sijaitsee Valdain ylängöllä 38 kilometriä Valdain kaupungista länteen. Kylässä on 800 ja kunnassa 1 100 asukasta (vuonna 2011).


title: Ljubnitsa

text: Ljubnitsan kunnan pinta-ala on 247 neliökilometriä. Se rajoittuu idässä Valdain piirin Jaželbitsyn ja etelässä Semjonovštšinan kuntiin sekä lounaassa Demjanskin ja luoteessa Kresttsyn piireihin. Pinta-alasta 41,4 % on metsää, 31,1 % maatalousmaata, 17,3 % vesialuetta ja 6,6 % luonnonsuojelualuetta.


title: Ljubnitsa

text: Kunnan alueella virtaa Polan sivujoki Polomet. Suurin järvi on Somino. Osa alueesta kuuluu Valdain kansallispuistoon.


title: Ljubnitsa

text: Keskuskylän lisäksi kuntaan kuuluu 23 kylää: Byltšino, Dolmatovo, Dubrovka, Gorki, Gostevštšina, Jamnitsa, Jermoškino, Karnauhovo, Korytinka, Kstetški, Kuvizino, Lutovjonka, Miljatino, Novyje Udritsy, Padberežje, Petrovo-Sosnitsy, Selilovo, Sirotino, Sosnitsy, Staryje Udritsy, Ugly, Vysokuša ja Žernovka. Ljubnitsan jälkeen toiseksi suurin kylä on yli 300 asukkaan Lutovjonka.


title: Ljubnitsa

text: Ljubnitsan kylä mainitaan ensimmäisen kerran vuonna 1495. 1800-luvulla se oli huomattava kaupan ja käsityöläisammattien keskus. Vuosisadan lopulla rakennettiin kylän kautta kulkeva rautatie. Neuvostoaikana perustettiin hyvän maineen saanut meijeri, joka on onnistunut säilyttämään asemansa 1990-luvun talouslaman jälkeenkin.


title: Ljubnitsa

text: Ljubnitsan kautta kulkee Bologojen ja Dnon välinen rautatie sekä Demjanskin ja Jaželbitsyn välinen maantie. Kunnasta on linja-autoyhteydet Valdaihin, Demjanskiin, Novgorodiin ja Pietariin.


title: Ljubnitsa

text: Paikallisista elinkeinoista tärkeimpiä ovat maa- ja metsätalous (50,6 % vuonna 2012) serkä erilaiset julkiset palvelut. Kunnassa toimii kaksi karjatilaa, meijeri ja suurkanala. 41 % työvoimasta työskentelee kunnan ulkopuolella ja 32 % työikäisistä ei käy ansiotöissä.


title: Ljubnitsa

text: Keskuskylän palveluihin kuuluvat lastentarha, koulu, kulttuuritalo, kirjasto, lääkintäasema ja posti. Eräitä julkisia palveluja on myös Lutovjonkassa ja muissa kylissä.


title: Ljubnitsa

text: Seudulla on muinaisia hautapaikkoja. Rakennusmuistomerkkehin kuuluvat Lutovjonkan kirkko ja Ljubnitsan kaksi vanhaa asuintaloa. Historialliset kohteet liittyvät toiseen maailmansotaan.


title: Kai Helenius (diplomaatti)

text: Kai Helmer Helenius (s. 1931) on suomalainen diplomaatti ja suurlähettiläs. Hän on koulutukseltaan diplomi-insinööri, ja toimi suurlähettiläänä Jeddassa ja Abu Dhabissa vuosina 1977–1982. Vuosina 1983–1986 hän oli ulkoasiainministeriön neuvotteleva virkamies, 1987–1990 kehitysyhteistyön alivaltiosihteeri ja jälleen suurlähettiläs Bonnissa 1990–1996.


title: Satulinkivi

text: Satulinkivi eli Vahankivi on siirtolohkare ja kolmen kunnan rajakivi Jokioisten, Tammelan ja Someron kuntien ja nykyisin myös kahden maakunnan, Varsinais-Suomen ja Kanta-Hämeen rajalla.


title: Satulinkivi

text: Kivi sijaitsee Jokioisten Vaulammin, Tammelan Torron ja Someron Sylvänän kylien rajalla. Se on rajana myös Someron Sylvänän, Ollilan ja Paltan kylien takamaista muodostuneen Koisthuhdan kulmakunnan sekä Jokioisten Vaulammin, Haapaniemen ja Niemen kylien takamaista muodostuneen Murronkulman kulmakunnan välillä. Kiven luona yhtyvät Jokioisten suunnasta tuleva Murronkulmantie, Someron suuntaan jatkuva Vahankiventie ja Tammelan suunnasta tuleva Pursiontie.


title: Satulinkivi

text: Kivi rauhoitettiin luonnonmuistomerkkinä vuonna 1963. Jo tätä ennen se oli rajakivenä ollut rauhoitettu muinaismuistona. Vuonna 2007 kivi sai esittelytaulun.


Jalkapallon Eurooppa-liigan kauden 2013–2014 lohkovaiheen ottelut alkoivat 19. syyskuuta ja päättyivät 12. joulukuuta 2013.


title: Hunajaviini

text: Hunajaviini on käyttämällä valmistettava alkoholijuoma, jota tehdään hunajasta ja vedestä ja käytetään hiivalla. Valmis juoma pullotetaan ja varastoidaan 1–3 vuoden ajan ennen nauttimista. Hunajaviiniä on juotu Euroopassa yleisesti jo tuhansien vuosien ajan. Suomessa hunajaviiniä on vanhastaan kutsuttu simaksi. Nykyaikainen suomalainen sima tehdään kuitenkin yleensä muista sokereista kuin hunajasta, ja sitä käytetään vain muutama päivä.


title: Hunajaviini

text: Antiikin Kreetassa hunajaviiniä tehtiin jo kauan ennen viinin keksimistä. Viikinkiajan Skandinaviassa sima oli merkittävässä asemassa, ja sillä oli osansa myös jumaltarustossa. Legendan mukaan sima oli viisasten juoma, jonka kääpiöt Fjalar ja Galar tekivät hunajasta ja jumala Kvasirin verestä. Viikingit ajattelivat siman olevan voimajuoma, joka antoi heille taistelutahtoa. Sima pysyi Pohjois-Euroopassa suosituimpana alkoholijuomana, kunnes viinin maahantuonti alkoi vähitellen syrjäyttää sen.


title: Hunajaviini

text: Vanhoissa anglosaksisissa teksteissä, kuten "Beowulfissa" ja "Mabinogionissa", on useita mainintoja simasta. Kelttiläisten kansojen sanotaan valmistaneen simaa hunajasta ja pähkinäpuun mahlasta. Erityisesti Walesissä simalla on satojen vuosien mittaiset perinteet. Nykyään simapanimoita on Yhdistyneessä kuningaskunnassa ja Yhdysvalloissa useita. Englannin kuningatar Elisabet I:n sanotaan rakastaneen simaa.


title: Hunajaviini

text: Etiopian kansallisjuoma on "t'ej", tavallisesti kotitekoinen makea hunajaviini, jota on valmistettu ainakin 300-luvulta lähtien. Siinä on katkera sivumaku, joka on peräisin paatsaman sukuisesta gesho-nimisestä kasvista, jonka jauhettuja lehtiä ja kuorenpalasia lisätään juomaan. Tämän lisäksi on olemassa "berz", jonka käymisaika on lyhyempi kuin t'ejn ja joka on siten makeampaa ja vähemmän alkoholipitoista. T'ejiä juodaan tyypillisesti "berelestä", joka on pyöreän vaasin muotoinen astia.


title: Hunajaviini

text: Sima on tunnettu myös useissa muissa kulttuureissa, kuten antiikin Roomassa, Egyptissä, Assyriassa, inkoilla ja asteekeilla, ja sitä käytettiin näissä kulttuureissa sekä juhlatilaisuuksissa että uskonnollisena juomana. Lisäksi simaa juodaan jonkin verran Ranskassa, Irlannissa, Unkarissa, Saksassa ja Australiassa. Puolassa se tunnetaan nimellä "miód pitny", ja se on varsinkin talviaikaan suosittu juoma, joka tarjotaan lämmitettynä ja inkiväärin ja kanelin kera.


title: Theodor Lewald

text: Theodor Lewald (18. elokuuta 1860 Berliini – 15. huhtikuuta 1947) oli saksalainen keisarillisen hallinnon virkamies ja myöhemmin urheilujohtaja, joka toimi Berliinin vuoden 1936 kesäolympialaisten järjestelytoimikunnan puheenjohtajana.


title: Theodor Lewald

text: Theodor Lewaldin suku oli isänsä puolesta taustaltaan Königsbergin juutalaisia, jotka olivat kääntyneet kristityiksi protestanteiksi. Tästä tuli sittemmin ongelma Theodor Lewaldille. Hän aloitti yliopisto-opintonsa Berliinissä 1878 ja jatkoi niitä edelleen Leipzigissä ja Heidelbergissä saavuttaen tohtorintutkinnon 1884 Berliinissä. Sen jälkeen hän kävi asepalveluksensa ja oli Preussin armeijan reservin luutnantti.


title: Theodor Lewald

text: Opintojensa ja asepalveluksen jälkeen hän aloitti virkamiesuransa työskennellen Kasselissa, Hombergissa, Kirchhainissa und Hanaussa, joka kesti vuoteen 1888. Sen jälkeen hän siirtyi Berliinin alueelle toimien 1890-luvulla Preussin sisäministeriön palveluksessa.


title: Theodor Lewald

text: Tri Lewald toimi 1900-luvun alussa maailmannäyttelyjen Saksan paviljongin komissaarina niin 1900 Pariisissa kuin 1904 Yhdysvaltojen Saint Louisissa. Tällöin hän ensimmäisen kerran joutui tekemisiin olympialiikkeen kanssa, koska maailmannäyttelyjen yhteydessä järjestettiin olympiakisat. Hän joutui tällöin vastaamaan St. Louisissa saksalaisjoukkueen olympiaosanottajien rahoituksesta. Sittemmin hän oli mukana vuoden 1916 maailmansodan vuoksi pitämättä jääneiden kisojen järjestelyissä. Hänen roolinaan oli lähinnä virkamiesroolissaan osallistua kisojen rakentamisrahoitusta koskeviin kysymyksiin.


title: Theodor Lewald

text: 1900-luvun ensimmäisellä vuosikymmenenellä Lewaldin virkaura kohosi ministeriössä, ja hän joutui entistä enemmän tekemisiin keskeisten poliittisten toimijoiden kanssa, kuten esim. Walther Rathenau ja Philipp Scheidemann. Ensimmäisen maailmansodan aikana hänen tehtäviinsä kuuluivat muun muassa valloitetut alueet Belgiassa ja Puolassa. Sodan loppuvaiheessa vuonna 1917 Lewald sai ylennyksen ministeriönsä alivaltiosihteeriksi. Heinäkuussa 1918 hän saavutti keisarillisen Saksan virkauransa huipun, kun hänet nimitettiin tittelillä ""Wirklich Geheimen Rat mit Prädikat Exzellenz"". Syksyllä 1918 Lewald oli niitä henkilöitä, joka osallistui keisarivallan viimeisen valtakunnankanslerin Badenin prinssi Maxin luopumispuheen kirjoittamiseen.


title: Theodor Lewald

text:
Keisarikunnan kukistumisen jälkeen Lewald jatkoi virkaurallaan, mutta vallankumouksellinen tilanne 1920-luvun alussa leimasi valtionhallintoa. Niinpä hän erosi virkauraltaan marraskuussa 1921. Sen jälkeen hänen työnsä olivat luottamustehtävien hoitamista.
Hän oli mukana mm. saksalaisten edustajana Saksan Puolalle luovuttamien alueiden taloudellisten kysymysten järjestelyissä.


title: Theodor Lewald

text: Tri Theodor Lewald oli perustamassa heti sodan jälkeen keisarikunnan jälkeisessä Weimarin tasavallassa uutta saksalaista kansallista urheilujärjestöelämää, jonka keskusjärjestönä oli DRA eli "Deutsche Reichsausschuss für Leibesübungen". Hän toimi järjestön puheenjohtajana vuodesta 1919 vuoteen 1933. Toinen merkittävä uusi urheilullinen yksikkö oli vuonna 1920 perustettu Urheilukorkeakoulu eli "Deutsche Hochschule für Leibesübungen". Lewaldin ohella keskeinen toimija DRA:n ja urheilukorkeakoulun perustamisessa oli ajan toinen saksalaisen urheilun voimahahmo ja samalla Lewaldin aisapari Carl Diem. Saksalainen urheilutoiminta liittyi myös muutaman vuoden kuluttua kansainväliseen olympialikkeeseen, jolloin Theodor Lewald kutsuttiin KOK:n jäseneksi vuonna 1924, vaikka itse Saksa ei saanutkaan osallistua olympiakisoihin. Vahvana urheilumaana Saksa kuitenkin otettiin mukaan tällöin olympialiikkeeseen. Lewald valittiin KOK:n ytimeen eli toimeenpanevaan komiteaan vuonna 1927.


title: Theodor Lewald

text: Seuraava vaihe saksalaisilla oli hakea olympialiikkeessä kisojen järjestämistä, jonka saksalaiset tekivätkin aktiivisti Lewaldin johdolla 1930-luvun alussa. Vuonna 1931 pidetyssä KOK:n istunnossa kisat myönnettin niin talvi- kuin kesäkisojen osalta Saksalle. Järjestelytoimikunnan puheenjohtajana oli tri Lewald ja silloin vielä suojelijana presidentti, sotamarsalkka Paul von Hindenburg, joka kuitenkin kuoli vuoden 1933 keväällä. Valtaan nousi kansallissosialistit Adolf Hitlerin johdolla.


title: Theodor Lewald

text: Alun perin valtaannousseet kansallissosialistit suhtautuivat varauksellisesti olympiakisoihin, mutta propagandaministeri Joseph Goebbelsin johdolla huomasivat mahdollisuuden käyttää olympiakisoja propagandan välineenä. Theodor Lewaldia saattoi pitää tässä tapahtumassa julkisivuna kansallissosialistien kisajärjestelyissä, sillä kisoja uhkasi pitkään etenkin amerikkalaisten kriittinen suhtautuminen kisoihin, koska epäiltiin kansallissosialistien estävän Saksan juutalaisten pääsyn kisoihin eli saksalaisjärjestäjien rikkovan KOK:n peruskirjaa. Sopuun päästiin lopulta, ja mahtipontiset kisat järjestettiin. Tri Theodor Lewald toimi Berliinin kisojen järjestelytoimikunnan puheenjohtajana esiintyen näkyvästi kisojen virallisissa tilaisuuksissa.


title: Theodor Lewald

text: Tilanne oli kuitenkin muuttunut jo ennen Berliinin kesäolympialaisia. Lewaldin ja Diemin perustama keskusjärjestö DRA lakkautettiin vuonna 1933, ja tilalle perustettiin kansallissosialistisen hallinnon Saksalainen Olympianeuvosto eli "Deutscher Olympischer Ausschuss" johtajanaan Kolmannen valtakunnan urheilusta vastaava urheilujohtaja Hans von Tschammer und Osten.


title: Theodor Lewald

text: Suomalaisille tri Lewald tuli tunnetuksi erityisesti vuoden 1940 kesäkisojen haun yhteydessä, sillä hän vieraili kesäkuussa 1936 yhdessä silloisen KOK:n puheenjohtajan kreivi Henri de Baillet-Latourin kanssa Suomessa tutustumassa mahdollisiin kisapaikkoihin kesäkisojen osalta Helsingissä talvikisojen osalta Lahdessa ja Kuopiossa.


title: Theodor Lewald

text: Koska Lewaldilla oli sukutaustassaan juutalaista verta, natsihallinnon syksyllä käyttöönottamien ns. Nürnbergin lakien pohjalla hänen oli väistyttävä. Näihin aikoihin hän oli ollut ehdolla KOK:n varapuheenjohtajaksi, mutta valtakunnankansleri Hitlerin painostuksesta Lewaldin oli erottava KOK:sta vuonna 1937. Hänen seuraajakseen KOK:n toimeenpanevan komitean jäsenenä Saksasta valittiin toinen saksalainen, hyvin natsimyönteinen Karl Ritter von Halt. Theodor Lewaldilla oli vaikutusta kuitenkin seuraajanimityksessään. Hitlerin hallinto olisi halunnut, että KOK-jäseneksi olisi valittu urheilusta vastannut valtakunnankomissaari Hans von Tschammer und Osten. Lewald kuitenkin suositteli KOK:ta, jolla nimitysoikeus oli, valitsemaan kenraali, sittemmin sotamarsalkka Walter von Reichenaun.


title: Theodor Lewald

text: Theodor Lewald oli luopuessaan KOK:n jäsenyydestä 77-vuotias. Pian sen jälkeen syksyllä 1939 alkaneessa sodassa ja sen Berliinin pommituksissa Lewald säilytti henkensä. Hän kuoli kaksi vuotta sodan päättymisen jälkeen keväällä 1947.


title: Ralf Helenius

text: Ralf Harry Helenius (19. lokakuuta 1938 Helsinki – 7. joulukuuta 2005 Espoo) oli suomalainen valtiotieteilijä ja Svenska handelshögskolanin talouspolitologian professori vuodesta 1977. Hän tutki puolueideologioita ja kulutusta.


title: Valkokurkkukardinaali

text: Valkokurkkukardinaali ("Saltator grossus") on tangarojen heimoon kuuluva varpuslintu.


title: Valkokurkkukardinaali

text: Valkokurkkukardinaalia tavataan Keski-Amerikan eteläosissa ja Etelä-Amerikan pohjoisosissa. Sen on kuvattu olevan melko yleinen, mutta laikuttaisesti levittäytynyt. Laji on luokiteltu elinvoimaiseksi.


title: Nokikardinaali

text: Nokikardinaali ("Saltator fuliginosus") on tangaroiden heimoon kuuluva varpuslintu.


title: Nokikardinaali

text: Nokiakrdinaalia tavataan Argentiinassa, Brasiliassaj Paraguayssa. Sen on kuvattu olevan harvinainen. Lajin levinneisyysalue on kuitenkin laaja eikä sen uskota olevan vaarassa, joten se on luokiteltu elinvoimaiseksi.


title: Maiskuttajakardinaali

text: Maiskuttajakardinaali ("Saltator atriceps") on tangaroiden heimoon kuuluva varpuslintu.


title: Maiskuttajakardinaali

text: Maiskuttajakardinaalia tavataan laajalla alueella Keski-Amerikassa. Sen kannaksi arvioidaan 500 000 – 4 999 999 yksilöä, ja se on luokiteltu elinvoimaiseksi.